ኢያሱ 15 NASV – یەشوع 15 KSS | Biblica\nኢያሱ 15 NASV – یەشوع 15 KSS\n1بەشی هۆزی نەوەی یەهودا بە تیروپشک بەگوێرەی خێڵەکانیان لە سنووری ئەدۆمەوە بۆ چۆڵەوانی چن بەرەو باشوور درێژ بووەوە، هەتا ئەوپەڕی باشوور.\n2سنووری باشووریان لە کەنداوەوە دەستپێدەکات، لە کۆتایی باشووری دەریای مردووە15:2 دەریای مردوو: عیبری دەریای خوێ، لێرە و لە ئایەتی 5دا. و 3لەوێشەوە بۆ باشووری هەورازی دووپشک دەچوو و پەڕییەوە بۆ چن لە باشووری قادێش بەرنێعەوە سەرکەوت. ئینجا بەردەوام بوو بۆ حەسرۆن و سەرکەوت بۆ ئەدار لەوێشەوە بۆ قەرقەع و 4بەردەوام بوو بۆ عەچمۆن و لەگەڵ دۆڵی میسر یەکیگرت و کۆتایی سنوورەکەش لەلای دەریای سپی ناوەڕاست15:4 لەلای دەریای سپی ناوەڕاست: عیبری: لەلای دەریاوە، لێرە و لە ئایەتی 11. بوو. ئەمە دەبێتە سنووری باشووریان.\n5سنووری ڕۆژهەڵاتیش لە دەریای مردووەوە هەتا کۆتایی ڕووباری ئوردون بوو.\nسنووری لای باکوور دەستپێدەکات لە کەنداوی دەریاکە لەلای کۆتایی ڕووباری ئوردون و 6سنوورەکە سەرکەوت بۆ بێت‌حۆگلە و لە باکووری بێت‌عەراڤا پەڕییەوە و سنوورەکە سەرکەوت بۆ بەردی بۆهەنی کوڕی ڕەئوبێن و 7سنوورەکە لە دۆڵی عاخۆرەوە سەرکەوت بۆ دەڤیر و بەرەو باکوور بووەوە بۆ گەلیلۆت کە بەرامبەر بە ڕێگای هەورازی ئەدومیمە کە لە باشووری دەربەندەکەیە و ئینجا سنوورەکە بەردەوام بوو بۆ ئاوەکانی کانی شەمەش و چوو بۆ کانی ڕۆگێل. 8ئینجا سنوورەکە بە دۆڵی بەن‌هینۆمدا بەلای باشووری بناری شاری یەبوسیدا سەرکەوت کە ئۆرشەلیمە، سنوورەکە بۆ سەر لووتکەی کێوەکە سەرکەوت کە بەرامبەر دۆڵی بەن‌هینۆمە بەلای ڕۆژئاوادا کە لە کەنار دۆڵی ڕفایمە لە باکوور. 9سنوورەکە لەسەر لووتکەی کێوەکەوە درێژ بووەوە بۆ سەرچاوەی ئاوەکانی نەفتۆوەح و چوو بۆ شارۆچکەکانی کێوی عەفرۆن. لەوێشەوە سنوورەکە درێژ بووەوە بۆ بەعلە کە قیریەت یەعاریمە. 10ئینجا سنوورەکە لە بەعلەیەوە بەرەو ڕۆژئاوا درێژ بووەوە بۆ کێوی سێعیر15:10 ئەم کێوە پەیوەندی بەو ناوچە شاخاوییە نییە کە عیسۆ لێی دەژیا. و بەردەوام بوو بۆ لای بناری کێوی یەعاریم لە باکوور کە کەسالۆنە و دابەزییە بێت‌شەمەش و پەڕییەوە بۆ تیمنا. 11ئینجا سنوورەکە چوو بۆ لای بناری باکووری عەقرۆن و سنوورەکە درێژ بووەوە بۆ شیکارۆن و لە کێوی بەعلە پەڕییەوە و گەیشتە یەڤنئێل و کۆتایی سنوورەکەش لەلای دەریای سپی ناوەڕاست بوو.\n12سنووری ڕۆژئاواشیان دەریای سپی ناوەڕاست15:12 دەریای سپی ناوەڕاست: عیبری: دەریای مەزن، لێرە و لە ئایەتی 47. بوو بە کەنارەکانییەوە.\nئەمە سنووری نەوەی یەهودا بوو بە چواردەوریدا بەگوێرەی خێڵەکانیان.\n13بەپێی فەرمانی یەزدان، یەشوع لەنێو نەوەی یەهودا بەشێکی دا بە کالێبی کوڕی یەفونە، ئەویش قیریەت ئەربەع بوو کە حەبرۆنە و ئەربەع باپیرە گەورەی عەناق بوو. 14کالێبیش هەر سێ خێڵی نەوەی عەناقی لە حەبرۆن دەرکرد، شێشەی و ئەحیمەن و تەلمەی کە کوڕەکانی عەناق بوون. 15لەوێشەوە بۆ هێرشکردنە سەر دانیشتووانی دەڤیر پێشڕەوی کرد، دەڤیر پێشتر ناوی قیریەت سێفەر بوو. 16ئینجا کالێب گوتی: «ئەوەی پەلاماری قیریەت سێفەر بدات و بیگرێت، عەکسای کچمی دەدەمێ ببێتە ژنی.» 17ئیتر عۆسنیێلی کوڕی قەنەزی برای کالێب قیریەت سێفەری گرت، کالێبیش عەکسای کچی دایێ بۆ ئەوەی ببێتە ژنی.\n18ئینجا لە کاتی هاتنی بۆ لای عۆسنیێل، عەکسا هانی دا بۆ ئەوەی داوای کێڵگەیەک لە باوکی بکات. کاتێک عەکسا لە گوێدرێژەکە دابەزی، کالێب لێی پرسی: «چیت بۆ بکەم؟»\n19ئەویش پێی گوت: «بەرەکەتێکم بدەرێ، لەبەر ئەوەی لە نەقەب زەویت پێداوم، سەرچاوەکانی ئاوم بدەرێ.» کالێبیش کانیاوەکانی سەروو و خوارووی پێدا.\n20ئەمە میراتی هۆزی یەهودایە بەگوێرەی خێڵەکانیان:\n21شارۆچکەکانی هۆزی نەوەی یەهودا کە لە کۆتایی باشووردا بوون لە نەقەب لەلای سنووری ئەدۆم ئەمانە بوون:\nقەڤچەئێل، عێدەر، یاگور، 22قینا، دیمۆنا، عەدعادە، 23قەدەش، حاچۆر، یەتنان، 24زیف، تەلەم، بەعالۆت، 25حاچۆر حەدەتا، قەریۆت حەسرۆن کە حاچۆرە، 26ئەمام، شەمەع، مۆلادا، 27حەچەر گەدا، حەشمۆن و بێت‌پەلەت، 28حەچەر شوعال، بیری شابەع، بزیۆتیە، 29بەعلە، عییم، عەچەم، 30ئەلتۆلەد، کەسیل، حۆرما، 31چیقلەگ، مەدمەنا، سەنسەنا، 32لەڤائۆت، شیلحیم، عەین و ڕیمۆن. هەموو شارۆچکەکان بیست و نۆ شارۆچکە بوون بە گوندەکانیشیانەوە.\n33لە زوورگەکانی خۆرئاوا:\nئەشتائۆل، چۆرعا، ئەشنا، 34زانۆوەح، کانی گەنیم، تەپووەح، عێینام، 35یەرموت، عەدولام، سۆکۆ، عەزێقا، 36شەعەرایم، عەدیتەیم، گەدێرا یان گەدێرۆتەیم بوون، واتە چواردە شارۆچکە بە گوندەکانیانەوە.\n37چەنان، حەداشا، میگدەل گاد، 38دیلعان، میچپا، یۆقتئێل، 39لاخیش، بۆچقەت، عەگلۆن، 40کەبۆن، لەحماس، کیتلیش، 41گەدێرۆت، بێت‌داگۆن، نەعما و مەقێدا، واتە شازدە شارۆچکە بە گوندەکانیانەوە.\n42لیڤنا، عەتەر، عاشان، 43یەفتاح، ئەشنا، نەچیڤ، 44قەعیلا، ئەکزیڤ و مارێشا، واتە نۆ شارۆچکە بە گوندەکانیانەوە.\n45عەقرۆن لەگەڵ دانیشتووانی دەوروبەری و گوندەکانی، 46لە عەقرۆنەوە بەرەو ڕۆژئاوا، هەموو ئەوەی نزیک ئەشدۆد و گوندەکانیەتی، 47ئەشدۆد لەگەڵ دانیشتووانی دەوروبەری و گوندەکانی و غەزە و دانیشتووانی دەوروبەری و گوندەکانی هەتا دۆڵی میسر و دەریای سپی ناوەڕاست و کەنارەکانی.\n48لە ناوچە شاخاوییەکەش:\nشامیر، یەتیر، سۆکۆ، 49دەنا، قیریەت سەنا کە دەڤیرە، 50عەناڤ، ئەشتەمۆ، عانیم، 51گۆشەن، حۆلۆن و گیلۆ، واتە یازدە شارۆچکە بە گوندەکانیانەوە.\n52ئەرەڤ، دوما، ئەشعان، 53یانیم، بێت‌تەپووەح، ئەفێقا، 54حومتا، قیریەت ئەربەع کە حەبرۆنە و چیعۆر، واتە نۆ شارۆچکە بە گوندەکانیانەوە.\n55ماعۆن، کارمەل، زیف، یوتا، 56یەزرەعیل، یۆقدەعام، زانۆوەح، 57قەین، گیڤعا و تیمنا، واتە دە شارۆچکە بە گوندەکانیانەوە.\n58حەلحول، بێت‌چوور، گەدۆر، 59مەعەرات، بێت‌عەنۆت و ئەلتەقۆن، واتە شەش شارۆچکە بە گوندەکانیانەوە.\n60قیریەت بەعل ئەوەی قیریەت یەعاریمە و ڕەبە، واتە دوو شارۆچکە بە گوندەکانیانەوە.\nبێت‌عەراڤا، میددین، سیکاکا، 62نیڤشان، شاری خوێ و کانی گەدی، واتە شەش شارۆچکە بە گوندەکانیانەوە.\n63بەڵام نەوەی یەهودا نەیتوانی یەبوسییەکانی دانیشتووی ئۆرشەلیم دەربکەن، جا هەتا ئەمڕۆش یەبوسییەکان لە ئۆرشەلیمدا لەگەڵ نەوەی یەهودا نیشتەجێن.\nKSS : یەشوع 15


پاریس لە ئاگردا دەسووتێت/ ١٠ هەزار پۆلیس ئامادەی بەرەنگاربوونەوەی ناڕازیانن - Mehr News Agency\nAP ١٣٩٧ سەرماوەز ١١ ٠٨:٢٥\nNews Code 23373\nنوێترین هەواڵ له ناڕەزایەتییەکانی فەڕەنسا؛\nپاریس لە ئاگردا دەسووتێت/ ١٠ هەزار پۆلیس ئامادەی بەرەنگاربوونەوەی ناڕازیانن\nلە گەڵ تەشەنەسەندی ناڕەزایەتیی جەماوەری لە سەرتاسەری فەڕەنسا، ناڕازیانی تووڕە لە پاریس ژمارەیەکی زۆر لە ئۆتۆمبیلەکانیان ئاگر دا.\nبە ڕاپۆرتی ئاژانسی هەواڵی مێهر، لە گەڵ درێژە و تەشەنەسەندنی ناڕەزایەتییەکانی جەماوەری لە سەرتاسەری فەڕەنسا کە کە ئەمڕۆ شەممە هەنگاوی نایە ناو سێهەمین حەوتەی خۆی، ناڕەزایان و خۆپیشاندەرانی تووڕە لە پاریس ژمارەیەک ئۆتۆمبیلیان سووتاند و زیانی زۆریان بە ناوەندە بازرگانییەکانیان گەیاند. ١٢ ئۆتۆمبیل ئاگر درا و لە بەرامبەردا پۆلیس ١٨٣ کەسی قۆڵبەست کرد.\n"العربیه" لەوبارەیەوە ڕایگەیاند کە پۆلیسی فەڕەنسا ١٠ هەزار هێزی خۆی بۆ بەرەنگاربوونەوەی ناڕازیان بانگهێشت کردووە.\nئەەوە سەرچاوەیە ڕاشیگەیاند کە ژمارەیەک لە هێزەکانی ئەمنی لە میانەی بشێوییەکاندا بریندار بوون. تەنیا لە پاریس ٦٥ کەس بریندار بوونە کە ١١ کەسیان لە هێزە ئەمنییەکانی پۆلیسن.\nهێزەکانی ئەمنی بە گازی فرمێسک ڕێژ خۆپیشاندەرانیان کردە ئامانج.\nشەقامی شانزەلیزە شایەدی پێکدادان و تێهەڵچوونی گرژ و توندی نێوان هیزەکانی پۆلیسی فەڕەنسا و ناڕازیانە.\nخۆپیشاندەران گەشتە ئاسمانییەکانی فرۆکەخانەی نانت لە رۆژئاوای پارسیان بۆ ماوەیەکی کەم تووشی ئاڵۆزی کرد و بینایەکیان لە پاریس ئاگر تێبەردا.\nبە گوێرەی هەواڵەکان قەبارەیەکی قورسی دووکەڵ ئاسمانی پایتەختی ئەو وڵاتەی داگرتووە.\n"العربیه" لە ڕاپۆرتێکدا لە هێرش و گەمارۆدرانی بازگەیەکی پۆلیس لە هاوێری شاری پاریس لە لایەن خۆپیشاندەرانەوە هەواڵی دا.\nهاوکات باس لە هێرشی ناڕازیان بۆ سەر چەندین فرۆشگە لەو شارە دەکرێت.\n"ئێدوارد فیلیپ" سەرۆک وەزیرانی فەڕەنساش چەند کاتژمێر لەوە پێش لە لێدوانێکدا سەبارەت بە ناڕەزایەتیی ئەمڕۆی خەڵکی لە سەرتاسەری ئەو وڵاتە ژمارەی بەشداربووانی خۆپیشاندانەکانی ئەوڕۆ دووشەممە ٣٦ هەزار کەس ڕاگەیاند و وتی: لەو ڕێژەیە ٥ هەزار و ٥٠٠ کەسیان لە شاری پاریس بوونە وپۆلیسی فەڕەنساش تا ئێستا ١٠٧ کەسیانی قۆڵبەست کردووە.\nئەوە لە کاتێکدایە کە ڕاگەیاندنەکان ژمارەی دەستبەسەرکراوانیان ١٤٠ کەس ڕاگەیاندووە.\nپۆلیسی فەڕەنساش هەر ئێستا ڕایگەیاند کە تا ئیستا ٦ هێزی ئەمنی و ١٤ خۆپیشاندەر بریندار بوونە.\nئەمڕۆ شەقامەکانی پاریس بۆ جارێکی دیکە شایەدی تێهەڵچوون و سەرکوتی جلیقە زەردەکان لە لایەن هێزەکانی پۆلیس بوو و پۆلیسی فەڕەنسا بۆ بڵاو پێکردنی ناڕازیان لە گازی فرمێسک ڕێژ کەڵکیان وەرگرت.\nناڕەزایەتییەکانی فەڕەنسا لە کاردانەوە بە بەرزبوونەوەی نرخی سووتەمەنی دەستی پێکرد. ئەو ناڕەزایەتیانە کە بە خۆپیشاندانی "جلیقە زەردەکان" ناسراوە، سەرچاوەی لە کەناڵگەلی حزب و سەندیکا نەریتییەکانی فەڕەنسا نەگرتووە.\nجلیقه زەردەکان دەڵێن هۆکاری سەرەکیی خۆپیشاندانەکانیان بەرزبوونەوەی ماڵیاتی نەوتی، نرخی سووتەمەنی و دابەزینی توانستی کڕیاری خەڵکییە.\nنرخی گازۆڵ کە باوترین جۆری سووتەمەنی لە ئۆتۆمبیلەکانی فەڕەنسایە لە ١٢ مانگی ڕابردوو نزیکەی لە سەدا ٢٣ بەرز بۆتەوە و بە شێوەی مامناوەندی گەیشتتۆتە ٥١،١ یۆرۆ بۆ هەر لیترێک.\nهۆی ئەو بەرزبوونەوەی نرخی گازۆڵ دەگەڕێتەوە بۆ بەرزبوونەوەی نرخی جیهانی نەوت لە ماوەی ١٢ مانگی ڕابردوو بەر لە دابەزینی ئەم دوایەی و هەروەها ماڵیاتی زێدەباییە کە دەوڵەتی ئیمانۆئل ماکرۆن بۆ پاڵپشتی لە کەمپەینی ئۆتۆمبیلی سالم و سووتەمەنی تەندروست خستۆیەتە سەر مادەگەلی هیدرۆکەربۆنی لە ئەمساڵی زایینیدا کە بۆ هەر لیتر گازۆڵ نزیکەی حەوت و نیم سێنت و بۆ هەر لیتر بەنزین نزیکەی چوار سێنت کێشراوەتە سەر نرخی ئاسایی سووتەمەنی.\nسەرۆک کۆماری فەڕەنسا بەرزبوونەوەی سێ لە چواری نرخی نەوتی هۆکاری سەرکی بەرزنوونەوەی سووتەمەنی ڕاگەیاندووە و بەرزبوونەوەی ماڵیاتی سووتەمەنی فۆسیلی بە گوشارێک لە پێناو سەرمایەدانەری بۆ دۆزینەوەی سووتەمەنییەکی نوێ و تەندروست‌تر زانیوه.\nمیدیاگەلی فەڕەنسی ناڕەزایەتی گشتی لە ڕەچاونەکردنی دادپەروەری کۆمەڵایەتیان بە هۆکاری گشتیی سەرهەڵدانی ناڕەزایەتییەکان و پاڵپشتی لێ کرانی جەماوەری لە قەڵەم داوە.


ساڵی داهاتوو سەرژمێری گشتی عیراق ئەنجام دەدرێت – تۆڕی میدیایی خەڵک\nساڵی داهاتوو سەرژمێری گشتی عیراق ئەنجام دەدرێت\n2019/04/28 - 7:28 PM\nسەرۆكی دەستەی ئاماری ھەرێمی كوردستان ڕایدەگەیەنێت، ساڵی داهاتوو سەرژمێری گشتی لە عیراق ئەنجام دەدرێت.\nلیژنەی باڵای سەرژمێری عیراق دروست دەكرێت و دوو ئەندامی لیژنەكەش پشكی هەرێمی كوردستانە و حكومەتی عیراقیش 50 ملیار دیناری بۆ ئەو مەبەستە تەرخان كردووە.\nسیروان محەمەد، سەرۆكی دەستەی ئاماری ھەرێمی كوردستان بە ماڵپەڕی پارتی ڕاگەیاندووە، “ھەنگاوەكانی ئامادەكاری بۆ پڕۆسەی سەرژمێری دەستی پێكردووە و ئێستا هەردوو حكومەتی هەرێم و بەغدا سەرقاڵی پێكهێنانی لیژنەی باڵای سەرژمێرین.\nوتیشی، “هەركات لیژنەكە پێكهات، یەكەم كۆبوونەوە بەڕێوەدەبات و دەست بە ئامادەكاری دەكات”.\nئاماژەی بۆ ئەوەشكرد، لە لیژنەی باڵای ئامادەكاری بۆ سەرژمێری گشتی، كە بڕیارە ساڵی داهاتوو ئەنجام بدرێت، هەرێم دوو ئەندامی دەبێت و مانگی داهاتووش ئەو لیژنەیە یەكەم كۆبوونەوەی خۆی بەڕێوەدەبات.\nئاشكراشیكرد،حكومەتی عیراق 50 ملیار دیناری لە یاسای بودجەی گشتی ئەمساڵ بۆ پڕۆسەكە تەرخان كردووە.\nحكومەتی عیراقحكومەتی ھەرێمسەرژمێری گشتی دانیشتووان\nجێگری پارێزگاری هەڵەبجە: ئەنجوومەنی وەزیران خەتابارە


هەواڵی / 28/11/2020 732 جار بینراوە\nلەم ڕۆژانەدا لە سۆشیال مێدیا جوقی جوقەک و ھەرایەکی نایەوەوە؛ کە: ھەر نەبێتەوە!؟! لێرەدا لە ڕووی پزیشکی ڕەنگ بێت خەڵکانێک ھەبێت بپرسن؛ کە: ھەتا چەند دروستە کەسێک ھاوسەرگیری دەگەل کچێک بکات و نێوانی تەمەنییان چەند بێت باشە!!؟ وە لۆشی ھەیە؛ کە: دیسان بپرسین و مانگانەش کەسانی وەکو بەندە ھەر نەبێت مانگی یەک جار خەڵک و عەوام ھەیە؛ دەپرسن: ئەرێ کاک دکتۆر، کچەکەم چاردە یان پازدە ساڵە بە (مێرد = شوو)ی بدەم!؟!\nوەک پزیشک کاتێک کچێک یان کوڕێک لۆ پڕۆسەی ھاوسەرگیری ھەڵدەسەنگێنین، ئەوا: پزیشک ھەروەک (حاکم) نابێت ڕای تایبەت و شەخسی ھەبێت!! بەڵکو دەبێت بەگوێرەی ڕای زانستی و یاسا ھەنگاو بنێت بێگومان یاسا دەبێت لە سەر ڕاستی زانستی بنیاتنرا بێت.\nئەگەر لە ھەر کەسێک بپرسیت؛ کە: دەتوانێت پێناسەیەکی ھاوسەرگیری لۆمان بکات، ئەوا: خەڵکێکی ناو جادە و ھەڕەمەکی دەڵێت پێکەوەنانی خێزانە و ماڵ دروست کردنە و تەنانەت ھەیە بە داوەرانەوەی لە قەڵەم دەدات. لە ڕاستیدا ھاوسەرگیری بریتیە لە گرێبەستێک لە نێوان دوو کەس (نێر و مێ)ی تەندروست، کە: یەکتری ھەڵدەبژێرن لۆ ئەوەی پێکەوە ژیان بکەن. بزانە و بڕۆننێ؛ کە: دوو کەس (نێر و مێ)؛ کە: تەندروست بن (ڕێکخراوی تەندروستی جیھانیی تەندروستی بەوە پێناس کردووە؛ کە: بریتی یە لە دروستبوون و پێگەیشتن و دروستی بوونی جەستە و بیر و ئابووری و لایەنی کۆمەڵایەتی مرۆڤ، نەک تەنھا دوور بوون بێت لە نەخۆشی و پەککەوتەیی).\nئەوجا شەرتی یەکەم ئەوە بوو؛ کە: تەندروست بێت دووەم تەمەنی تەواو بێت و لە ھەموو یاسا و ئایینەکان تەمەنی تەواو لە ڕووی قانوونی بە (١٨) ساڵ دانراوە و ووڵاتیش ھەیە؛ کە: بە (٢٠) ساڵی داناوە .... لە ئایینەکانیش زۆر جوان دیاری کراوە؛ لۆ نموونە: لە ئایینی پیرۆزی ئیسلام کچ یان کوڕ باڵق (بلوغ) ببێت دەتوانێت شوو بکات یان ژن بێنێت.. لێرەدا؛ دەبێت ئەوە ڕوون بکرێتەوە، کە: تەمەن چ مانایەک دەدات؟ یان باڵقبوون چ مانایەک دەدات؟ لۆ پزیشکان سێ جۆری تەمەن ھەیە، ئەوانیش: (تەمەنی کرۆنۆلۆجی = ساڵی لە دایکبوون، تەمەنی بایۆلۆجی، تەمەنی سایکۆلۆجی)!! ئەوجا بڕیار دان بە گوێرەی ھەڵسەنگاندنی دکتۆرەکە دەبێت. سەبارەت بە باڵقبوون (بلوغ) ھەموو کات کچ پێش کوڕ خۆدەناسێت، لە کوردەواری پێشتر کچمان لە تەمەنی (١١ - ١٤) ساڵی خۆی دەناسی و لۆشی ھەبوو ئەو پڕۆسەی خۆناسینە لە بەینی (١.٥ ھەتا ٧) ساڵی بخایەنێت. ھەرچی لۆ کوڕانە؛ ئەوا: لە (١٢ - ١٥) ساڵی خۆیان دەناسی. ھەرچی ھەنووکەیە تەمەنی خۆناسین ژۆردا کەو تووە بە ھۆی زۆر ھۆکاری وەکو؛ گوڕاح خۆشبوون و خزمەتی تەندروستی و خۆراک و ژیان و گوزەران و گۆڕانی کەشو ھەوا و پەیدابوونی تۆڕی ئینتەر نێت و تەلەفزیۆن ...ھتد. کچان لە ئێستادا لە تەمەنی نۆ ساڵی لۆی ھەیە خۆ بناسن و کوڕانیش لە تەمەنی یازدە ساڵی!!! بەگشتی لە سەرانسەری جیھاندا لە نێوانە تەمەنی (٧ - ١٧) ساڵی خۆبناسێت؛ ئەوا: بە نۆڕماڵ حسێب دەکرێت. لە کنە مە لە نۆ ساڵی کەمتر بێت، ئەوا: دەبێت بەدوا داچوونی لۆ بکرێت. ئەوجا ئەو پڕۆسەی خۆناسین و باڵقبوونە لە کەسێکەوە لۆ یەکێکیدی دەگۆڕێت و ھەتا لە بەینی خوشکان و برایانیش جیاوازە بە ھۆی زۆر ھۆکارەوە؛ لۆ نموونە: ئەگەر دوو خوشک ھەبوون و ئەوی گەورە لە تەمەنی شازدە ساڵی خۆی ناسی و پڕۆسەی خۆناسینەکە بە حەفت ساڵ تەواو بوو! لۆ زانین کچ ھەتا خۆ بناسی دەبێت وەزن و کێشی بە لایەنی کەم (٤٠ کگم) بێت، ھەرچی کوڕە دەبێت (٥٠ کگم) بێت. بێینەوە سەر خوشکی دووەم و ئەوی گچکە، ئەو لە تەمەنی نۆ ساڵی خۆی ناسی و پڕۆسەکەی بە یەک ساڵ و نیو تەواو کرد؛ ئەوا: یێ گچکە لە تەمەنی بایۆلۆجی لە تەمەن دە ساڵ و نیو ھەمان تەمەنی خوشکە گەورەکەی ھەیە، کە: ئێستا (١٦ + ٧ = ٢٣) ساڵ.... واتە گەورەکە لە تەمەنی بایۆلۆجی کاتێک تەمەنی کڕۆنۆلۆجی (٢٣) ساڵە ھاوکووفی گچکەیە کاتێک ئەو تەمەنی یازدە ساڵە لۆ کوڕانیش ھەمان تاس و حەمام و خشتەیە. ھەرچەند بە زۆری (مێرد) لە (ژن) لە تەمەن گەورەترە بەڵام مەرج نییە و بەگوێرەی ئەم ھاوکێشەیە بێت دەکرێت (ژن) لە (مێرد)ی لە (تەمەنی کڕۆنۆلۆجی = ساڵی لە دایکبوون) گەورەتر بێت چونکە تەمەنی بایۆلۆجی و تەمەنی سایکۆلۆجی لێرە گرنگترە. بێگومان پڕۆسەی خۆناسین و باڵقبوون (puberty) سێ قۆناغی ھەیە؛ ئەوانیش: زوو، مامناوەند و درەنگ کە پێشتر باسم کردووە. ئەوجا کچەکە؛ کە: کەوتە ناو قۆناغی خۆناسین سێ ساڵی سەرەتای سووڕی مانگانەی ڕێک نابێت و سێ ساڵی ناوەندی ناوە ناوە دەبێت و سێ ساڵی دواتر سووڕی مانگانە و ھێلکەدانانی ڕێک دەبێت. ھەر کاتێک کچ سووڕی مانگانەی ڕێک نەبێت؛ ئەوا: ئەگەری منداڵ وەزگ کەوتنی کەم دەبێت، لۆیە کچێک لە قۆناغی زووی باڵقبوون شووی کرد و سووڕی مانگانەی تەواو نییە و ھێلکەدانان ڕێک نەبووە؛ لێرە ئەگەری منداڵ و زگ و زای کەمە. ھەرچی لە قۆناغی مامناوەندی باڵقبوون سووڕەکە ڕێکە و جارجار ھێلکەدانان ڕوو دەدات و ئەم قۆناغە لە تەمەنی پازدە لۆ ھەژدە تا نۆزدە ساڵییە.... لێرەدا ئەگەری منداڵ وەزگ کەوتنی زۆرترە بەڵام ھێشتا بەو شێوەیە ھەر گرتی و تەواو .... عادەتان ئەو ژنانەی لەم قۆناغە منداڵییان وەزگی دەکەوێت، زگێ زۆر دەکەن.\n* بەینی نێوان ژن و مێرد چەند بێت!؟ وەک دکتۆر ھیچ ڕایەکمان نییە لە نێوانە تەمەنی نێوان ژن و مێرد چونکە زۆر ھۆکار کاردانەوەی دەبێت. لۆ نموونە؛ ئەگەر کچێک تەمەنی (١٩) ساڵ بێت و دوو کوڕ ھاتنە داخوازی یەکێکیان تەمەنی بیست ساڵ بوو نەخۆشی ڕەبۆ یان سووکەری یان.... ھتد ھەبوو! وە ئەویدی کوڕێک بوو تەمەنی سی و پێنج ساڵ بوو بەڵام سپ و ساغ بوو، ئەوا: بێگومان (٣٥) ساڵییەکە ھەڵدەبژێرین. بە شێوەیەکی ھەڕەمەکی وەک پزیشک ئێمە حەز ناکەین نەوەیەک (جیلێک) دەگەل جیلێکیتر ھاوسەرگیری بکات و بێگومان تەمەنی یەک نەوە (جیل) بریتییە لە (٣١) ساڵ. ھەرچەندە تاک و لۆق خەڵک ھەبووە نێوانی خۆی و خێزانی لە (٣١) ساڵ زیاتر بووە بەڵام بە عام ئێمە وەک پزیشک حەز بەوە ناکەین نەوەیەک دەگەل نەوەیەکیدی ھاوسەرگیری بکەن.\n* ھاوسەرگیری تەمەنی ھەرزەکاری: ھەر کەسێک چووە ناو پڕۆسەی باڵقبوون (بلوغ) دەتوانێت ھاوسەرگیری بکات بەڵام ئەو ووڵات و یاسا و ناوچە و ئایین و فەرھەنگەی تێیدا دەژیت کاردانەوە و ڕەنگدانەوەی دەبێت. لۆ نموونە؛ لە ووڵاتێکی وەکو (وویلایەتە یەکگرتووەکانی ئەمریکا) نابێت کچ لێبگەڕێی لە خوار تەمەنی (٢٠) ساڵی شوو بکات (ھەرچەند لە ساڵی ٢٠١٨ز، بچووکترین تەمەن لۆ ھاوسەرگیری شازدە ساڵە و بەڕازی بوونی دایک و باوک). ھەر چی لە ووڵاتانی ئیسلامی ئەوا ئەگەر کچەکە لە تەمەنی (١٦) ساڵیش شووی کرد ئاساییە.... ئەوجا بڵێ لۆ!؟\nوەرام ئەوەیە؛ کە: کچەکە لە ئەمریکا بیمەی ھەیە و کۆمپانیای دڵنیایی و بیمە مەسروفی دەکات؛ ئەوجا ئەگەر کچە ھەرزەکارەکە کاتێک دەبێت بە دایک کۆمپانیای دڵنیایی و بیمە دەبێت مەسروفی منداڵەکەش بکات ھەتا گەورە دەبێت، واتا لە ڕووی ماددە و پارە و پوول بە زەرەری کۆمپانیای دڵنیایی تەواو دەبێت. لە لایەکیدیش کچ لەوێ لۆی ھەیە لە ماوەی یەک مانگ دەگەل چەند کوڕێک سەرجێی بکات! ئەھا نەودیت لۆ کۆرپەی ناو زگی (وەزیری دادی فەڕەنسا) ھەشت زڕتە زەلام بانگھێشتی دادگا کران ھەتا بزانرێت منداڵەکە لە کیھانیانە!؟ ھەرچی لە کۆمەڵگای ئیسلامییە، ئەوا: ئەم گرفتە نییە و کچ ئەگەر دووگیان بێت؛ ئەوا: لە پیاوی خۆی دووگیان دەبێت.\n* پوختە: پڕۆسەی ھاوسەرگیری تایبەتمەندی خۆی ھەیە و قەت ئێک وەویدی ناچێت! واتە جودانە و لە یەکتری جیاوازن، لۆیە: ھەڵسەنگاندنیش دەگۆڕێت. ئەوەی زۆر گرنگە لۆ ئێمە وەک پزیشک، ئەوەیە کە: خەڵک ھانبدرێت پێش گواستنەوە و پڕۆسەی ھاوسەرگیری خەڵک فێر ببن چ بچنە لێژنەی پزیشکی یان ڕا و ڕاوێژی پزیشکێکی پسپۆڕ وەربگرن.


رێگە نوێیەکان بۆ دەستنیشانکردنی شیرپەنجەی پرۆستات\nلەلایەن هونەر رێبوار 20/4/2017\nگروپی نەخۆشخانەکانی ئاجیبادەم\nرووداوـ پزیشكی تۆ\nپڕۆفیسۆر عەلی رەزا*\nشێرپەنجەی پرۆستات یەکێکە لە باوترین جۆرەکانی شێرپەنجە لەنێوان پیاوان، هەربۆیەش نێوەندە پزیشکییەکان بەردەوام توێژینەوەی نوێ لەبارەی بە رێگەکانی دەستنیشانکردن و چارەسەری ئەم شێرپەنجەیە دەکەن.\nیەکێک لە رێگە سەرەکییەکان بۆ دەستنیشانکردنی ئەو نەخۆشییە، پشکنینی دەستیی کۆم و هەڵسەنگاندنی رێژەی ئەو ئەنزیمەیە کە بە ئەنتیجینی تایبەتیی پرۆستات (PSA) ناسراوە.\nهەرچەندە ئەگەری تووشبوون بە شێرپەنجەی پرۆستات زیاترە ئەگەربێتو رێژەی (PSA)ی کەسەکە زیاتر بێت، بەڵام لە هەندێک حاڵەتدا رێژەی ئەو ئەنزیمە لە کەسەکەدا ئاسایی یان تەنانەت کەمیشە، کەچی کەسەکە دەشێت شێرپەنجەکەی هەبێت. بۆیە لەم حاڵەتانەدا بۆ دەستنیشانکردنی پرۆستات لە کەسەکەدا دەکرێ پشت بە کۆمەڵێک رێگەی دیکەی وەکوو هەڵسەنگاندنی بەشەکانی دیکەی (PSA) بەکاردەهێنرێ. بەڵام ئەم رێگەیەش بەس نییە بۆ ئەوەی دەستنیشان بکرێ ئاخۆ کەسێک کە (PSA)کەی بەرزە تووشی شێرپەنجەی پرۆستات بووە یان نا.\nلە نوێترین ئەو رێگانەی ئێستا بۆ دەستنیشانکردنی شێرپەنجەی پڕۆستات بەکاردێ بریتییە لە:\nMRI/Ultrasound guided biopsy\n(MRI) یان سۆنار بۆ هاوکاریکردن لە وەرزگرتنی توێژاڵێکی تەنک لە شانە گومانلێکراوەکان، تاکو دواتر پشکنینی تاقیگەیی بۆ بکرێت و دەستنیشانی شێرپەنجە بکات، یەکێکە لە دوایین ئەو تەکنەلۆجیایانەی بۆ دەستنیشانکردنی شێرپەنجەی پرۆستات کەڵکی لێوەردەگیرێ، بە تایبەتیش کاتێک لەگەڵ تەکنەلۆژیای (Tesla 3) بەکاردەهێنرێ، چونکە ئەم دوو تەکنیکە پێکەوە وێنەی وردتر دەخەنە بەردەستی پزیشکەکان، کە تێیدا دوایین هەنگاویش بۆ دەستخستنی وێنەی نوێ بەکارهێنانی شلەمەنییەکی رەنگدارە کە لە رێگەی خوێنبەرەکانەوە دەکرێتە جەستەوە و بڵاودەبێتەوە، دواتریش ئەو ئەنجامانەی لەم سێ رێگەیەوە دەستدەخرێن پێکەوە شیدەکرێنەوە.\nلەم رێگەیەدا پسپۆڕانی دەستنیشانکردن بە تیشک ئەو شوێنانە دەستنیشان دەکەن کە گومان دەکرێ تووشی شێرپەنجە بووبن، هەروەها زانیاری وردیشیان لەسەر پێکهاتەی ناوەوەی پرۆستات دەستدەکەوێ.\nیەکێكی دیکە لە گرنگییەکانی ئەم رێگەیە کە تێیدا توێژاڵێکی تەنک وەردەگیرێت بە هاوکاری و چاودێری (MRI) یان سۆنار ئەوەیە کە یارمەتیدەرە لە دەستنیشانکردن و دیاریکردنی وردی ئەو شوێنەی کە دەبێت شانەکەی لێوەربگیرێت.\nئەم رێگە ماوەی نزیک حەوت ساڵە لە جیهاندا بەکاردەهێنرێ، ئەم تەکنۆلۆژیایە بە هۆی نوێ بوونیەوە نەناسراوە و هێشتا پێشوازییەکی ئەوتۆی لێنەکراوە، بەڵام رەنگە بە تێپەڕینی کات و پێشکەوتنی زیاتری ئامێرەکانی ناوبانگێکی زیاتر پەیدا بکات.\nجیاوازی ئەم رێگەیە ئەوەیە ئەم رێگەی دەستنیشانکردنە لە رێگەی بەرنامەیەکی کۆمپیوتەری بۆ ئاراستەکردنی دەستێکی رۆبۆتی کار دەکات، دەستەکە دەرزییەکی لەسەرە، کە دەچێتە سەر ئەو شوێنە گوماناوییانەی لە (MRI)دا دەستنیشاکراون و لەوێ توێژاڵ بۆ تاقیکردنەوە هەڵدەگرێ. لە رێگەکانی پێشوودا زۆر جار دەرزییەکە نەیدەتوانی بە وردی بچێتە سەر شوێنە گوماناوییەکان، لە کاتێکدا ئەمە بۆ ئەو جۆرە گرێیانەی کە زیانبەخشن زۆر گرنگە.\nلەم شێوازە نوێیەدا ئەگەری لادان لە ئامانجەکانی توێژاڵ هەڵگرتن بۆ میلیمەتر کەمکراوەتەوە، هەر بۆیەش پێویست ناکات نەخۆشەکە بە چەندین پرۆسەی توێژاڵ هەڵگرتندا ببردرێ. ئەم شێوازە نوێیەش، لەسەرەتای دەرکەوتنیدا لەسەر ١٢٠ حاڵەت تاقیکراوەتەوە.\nتاقیکردنەوەی ئاستی ئەنزێمەکانی پرۆستات لە دوای تەمەنی ٤٠ ساڵییەوە بۆ ئەو کەسانە پێویستە، کە لە خێزانەکەیاندا دیاردەی شێرپەنجەی پرۆستات بەدیکراوە. ئەوانەی لە خێزانەکەیاندا ئەو جۆرە نەخۆشییە بەدی نەکراوە، پێویستە لە تەمەنی ٤٥ ساڵیدا تاقیکردنەوەی تایبەت بەو شێرپەنجەیە بکەن.\nئەگەرچی تێچووی ئەم رێگەیە لە شێوازەکانی دیکەی دیاریکردنی نەخۆشییەکە زیاترە بەڵام شارەزایان پێیانوایە بە هۆی وردبوونی ئەنجامەکانی ئەم شێوازە، نەخۆشەکە لە کۆڵ خەرجی تاقیکردنەوەی زیاتر لە داهاتوودا دەبێتەوە، ئەوە جگە لەوەی تاقیکردنەوەی بەردەوامی نەخۆشەکە دەکرێ کاریگەری نەرێنی لەسەر جەستە و باری دەروونی کەسەکە دابنێ.\n*سەرۆکی بەشی نەشتەرگەری رۆبۆتی و نەشتەرگەری میزەڕۆ لە گروپی نەخۆشخانەکانی ئاجیبادەم\nنیشانەکردن : پزیشکی تۆ\n2497 ژمارەی بینین


سوپای سوریا به‌رپه‌رچی هێرشه‌كانی توركیای داوه‌وه به ئاراسته‌كردنی چه‌ند موشه‌كێك بۆ باشوری توركیا | Pishti News\nهه‌ولێر 34\t℃\nپه‌ڕه‌ی سه‌ره‌کی/جیهان/سوپای سوریا به‌رپه‌رچی هێرشه‌كانی توركیای داوه‌وه به ئاراسته‌كردنی چه‌ند موشه‌كێك بۆ باشوری توركیا\nشه‌ڕه‌كه زۆر به سه‌ختی به‌رده‌وامه\nPishtiwan Jaf Follow on Twitter 2019/10/09\n518 پێش خوله‌کێک\nفرۆكه جه‌نگیه‌كانی سوپای توركیا به به‌رده‌وامی چه‌ند ناوچه‌یه‌كی سه‌ربازی و ناوچه‌ی سڤیلی ڕۆژئاوای كوردستانیان بۆردوومان كرد، له ئۆپه‌راسیۆنه‌كه‌دا تا ئێستا دوو كورد شه‌هیدد بوون.\nبه پێی ڕاگه‌یاندراوی وه‌زاره‌تی به‌رگری سوریا، وه‌ڵامی هێرشه‌كانی توركیای داوه‌ته‌وه و موشه‌كی ئاراسته‌ی دوو ناوچه‌ی باشوری توركیای كردووه.\nهه‌زاران هاوڵاتی سڤیلی كورد بێ سه‌رو شوێن بوون و ناوچه‌كانی خۆیان به هۆی بۆردوومانه‌كانی سوپای توركیا چۆڵ ده‌كه‌ن. شه‌ڕه‌كه سه‌خته و توركیا به نیازه ئه‌م ئۆپه‌راسیۆنه تا مانگی 10ی 2020 به‌رده‌وام بێت.\nئه‌و میدیانه‌ی كه له ئێستادا، شه‌ڕه‌كه رووماڵ ده‌كه‌ن، باسی شه‌ڕێكی سه‌خت ده‌كه‌ن و دوای بۆردوومانه‌كانی هێزی ئاسمانی توركیا، سوپای توركیا له ڕێگه‌ی وشكانیه‌وه، داخلی خاكی ڕۆژئاوای كوردستان ده‌بێت.\nبه پێی ته‌له‌ڤزیۆنی توركی Haberturk, له ئێواره‌ی ئه‌مڕۆوه سرودی سه‌ربازی سه‌رده‌می عوسمانیه‌كان له سه‌ر سنوره‌كانی سوریای و توركیا به ده‌نگێكی به‌رزه‌وه ده‌بیسترا. هه‌روه‌ها له‌و ناوچانه‌ی توركیا كه نزیكن له سنوری سوریا و ڕۆژئاوای كوردستان، تا ڕۆژی دووشه‌مه هه‌موو قوتابخانه‌كان داخراون.\nله هه‌مان كاتدا ئه‌ردۆغان ده‌لێت: خودا له گه‌ڵ ئێمه‌دایه\nله تویتێكدا، سه‌رۆك كۆماری توركیا ده‌ڵێت:\nخودای مه‌زن له گه‌ڵ ئێمه‌دایه.\nڕێز له هه‌موو ئه‌و سه‌ربازانه ده‌گرم كه له‌م ئۆپه‌راسیۆنه‌دا به‌شدارن.\nله به‌ره‌به‌یانی سبه‌ینێوه، له زۆربه‌ی مزگه‌وته‌كانی توركیا، مه‌لاكان دوعا بۆ سه‌ربازه توركه‌كان ده‌كه‌ن و داوای پاراستنیان له خودای په‌روه‌ردگار ده‌كه‌ن.\nبڕیار وایه، سوپای توركیا تا یه‌ك ساڵی داهاتوو له‌م ئۆپه‌راسیۆنه‌دا به‌رده‌وام بێت و به درێژای 35 كیلۆمه‌تر و پانی 400 كیلۆمه‌تر ڕۆژئاوای كوردستان داگیر بكات.\nتوركیا ڕۆژئاوای كوردستان سوریا\nبەهۆی بۆردومانەکانی تورکیا نزیکەی ٥٠٠هەزار کەس بێ ئاوی خواردنەوە دەبن\nبه‌ڤیدیۆ: ئه‌و یه‌خته‌ی كه ده‌ستی به‌سه‌ردا گیرا له گه‌ڵ 65 په‌نابه‌ری كورده‌وه


زایینی: ٠٥-٠٤-٢٠١٢ - هەتاوی: ١٣٩١/٠١/١٧ - ١١:٠٢ تاران قه‌باره‌ی فۆنت:\nک/مــــــــــیدیا: رێوڕه‌سمی 10ی خاکه‌لێوه ــ رۆژی شه‌هیدانی کوردستان ــ له‌لایه‌ن کۆمیته‌ی حیزبی دێموکراتی کوردستان ــ فالۆن، به‌ڕێوه‌چوو.\nبه‌پێی هه‌واڵی گه‌یشتوو به ماڵپه‌ڕی کوردستان میدیا، رێکه‌وتی 12ی خاکه‌لێوه‌ی 1391ی هه‌تاوی، رێوڕه‌سمێکی به‌بۆنه‌ی 10ی خاکەلێوە، رۆژی شه‌هیدانی کوردستان له‌لایه‌ن کۆمیتەی حیزبی دیمۆکراتی کوردستانی ئێران ــ فاڵۆن، بە بەشداری رێژەیەکی بەرچاو له ئەندامان و لایەنگرانی حدک ئێران و هەروەها کوردانی دانیشتووی ئەو شارە به‌ڕێوه‌چوو.\nسه‌ره‌تای رێوڕەسمەکە به خوێندنه‌وه‌ی سروودی نه‌ته‌وایه‌تیی "ئه‌ی ره‌قیب" و راگرتنی خۆله‌کێک بێده‌نگی بۆ رێزگرتن لە گیانی پاکی شه‌هیدانی کورد و کوردستان، ده‌ستی پێکرد.\nپاشان بەڕێز " جەمیل ئەمین پوور" چەند وته‌یه‌کی سه‌باره‌ت به 10ی خاکه‌لێوه و سەرهەڵدانی ئەو رۆژە مێژوویە پێشکه‌ش کرد. پاشان چه‌ند پارچه شیعرێکی پێوەندیدار به رۆژی شه‌هیدانی کوردستان، له‌لایه‌ن بەڕێزان "جه‌میل عۆزه‌یری" و "مەولوود ئازەرئەفشان"ه‌وه خوێندرانه‌وه.\nبەشی کۆتایی رێوڕەسمەکە بۆ پیشاندانی وێنەی شه‌هیدان که له‌لایه‌ن کۆمیته‌ی حدک ئێران ــ فاڵۆن، ئاماده کرابوو، ته‌رخان کرابوو.


Diplomatic Magazine | كوژرانی قاسمی سلێمانی دۆخەکە بەرەو کوێ دەبات؟\nماوەیەكی زۆرە خاكی عێراق بۆتە ململانێی وڵاتانی زلهێزی ئیقلیمی و نێودەوڵەتی ، بەشێوەیەك هەر وڵاتێك بییەوێت ئەتوانێت بێ هیچ مەرجێك بێتە ناوخاكی عێراق و كاری هەواڵگری خۆی بكات ، هاوڵاتیانی عێراقیش ناتوانن رێگری لێ بكەن ، تەنانەت وڵاتی وا هەیە كە هەمو پێكهاتە جوگرافیاكەی ئەوەنەی شارێكی كوردستان نابێت ، بەڵام بەئارەزوی خۆی كاری هەواڵگری لە شارەكانی عێراقدا دەكات و دەوڵەتی عێراقیش ناتوانێت ڕێگری لێ بكات .\nئەو ململانێیە دوای هێرشی ئەمریكا و تیرۆركردنی قاسمی سلێمانی و ئەبو موهەندیس زیاتر چڕ بویەوە و ئاگرەكە بڵێسەی داگیرسا و كڵپەی سەند ، لە هەمان كاتیشدا ئەبێت ئەوە بزانین كە پێشتریش ئەو ململانێیە بونی هەر هەبو واتا هەمیشە پشكۆی ژێر خۆڵەمێش بو بە كوشتنی قاسم سلێمانی خۆڵەمێشەكە نەماو ئاگرەكە گەشایەوە .\nبارودۆخی ناوچەكە بەگشتی و عێراق بەتایبەتی بەتەواوەتی شڵەژاوە ، ئەگەری ڕودانی شەڕی نێوان ئێران و ئەمریكا لە ناو خاكی عێراقدا ئەگەرێكی زۆرە ، ململانێكە لە نێوان ئەمریكا و ئێراندا بەرەو ئاڵۆزبونی زیاتر هەڵكشاوە و گرژی زیاتری دروست كردووە .\nترسێكی زۆری بۆ هاوڵاتیانی عێراقی دروست كردووە ، ئەترسن شەرێكی تر بەرۆكیان بگرێت كە شەڕی ئەوان نیە ، و بۆ بەرژەوەندی عێراقیەكانیش نیە ، شیعە و سوننە و كورد دەستیان بە دارێكەوە گرتووە بە هەرلایەكدا بیجوڵێنن نەك دەستیان ئەسوتێنێت بەڵكو مال و خاكیشیان دەسوتێنێت .\nلێرەدا ئاماژە تەنها بە هەندێك لە لێدوانە توندەكانی یەك ڕۆژی بەرپرسە باڵاكانی ئەمریكی و ئێرانی و عێراقی لەسەر كوشتنی قاسمی سلێمانی دەكەین كە چۆن لێدوانی ئاگرین و توندیان لە دژی یەك داوە ، لەگەڵ لێدوانی چەند بەرپرسێكی باڵای چەند وڵاتێكی تر لە دوای كوشتنی قاسمی سلێمانی و بارودۆخی عێراق و ڕۆژهەڵاتی ناوەڕاست .\nڕاوێژكار عەلی ویلایەتی:\nبریاری ترامپ بە تیرۆركردنی قاسم سلێمانی هەڵەیەكی ستراتیژی بو وای لێدەكەین لەسەر ئەوە پەشیمان بێتەوە .\nڕاوێژكار عەلی ویلایەتی: پێویستە ئەمریكا لە عێراق برواتە دەرەوە ، ئەگەرنا عێراقی بۆ ئەكەینە ڤێتنامێكی تری تازە لە ناوچەكەدا .\nئەمینداری ئەنجومەنی دیاریكردنی بەرژەوەندیەكانی ڕژێمی ئێران: ئەگەر ئەمریكا هەڕەشەی لێدانی ئێران بكات ئەوە یەكەم هەنگاومان سرینەوەی ئیسرائیل ئەبێت لەسەر زەوی .\nعادل عەبدول مەهدی سەرۆك وەزیرانی دەست لەكاركێشاوەی عێراقی:\nپێویستە پەرلەمان ڕێكاری پێویست بگرێتە بەر بۆ دەركردنی هێزەكانی بیانی لە عێراق .\nئەنجومەنی پسپۆرانی سەركردەكانی ئێرانی:\nهۆشداری ئەدەینە هێزەكانی ئەمریكی لە ناوچەكەدا بەو زوانە ڕوبەروی تۆڵەی جەرگ بڕ ئەكرێنەوە .دۆناڵد ترامپ سەرۆكی ئەمریكا: ئەگەر ئێران هێرش بكاتە سەر هێزەكانمان لە عێراق ئەوە ئێمەش هێرش ئەكەینە سەر پێگە ڕۆشنبیریەكانی ئێران .\nئێمە بۆ یارمەتیدانی سەروەری عێراق و لەناو بردنی تیرۆر لە عێراقین ، وە عادل عەبدل مەهدیش سەرۆك وەزیرانی لەسەركار لادراوە .\nوەزارەتی دەرەوەی سینی:\nزۆر دودڵ و نێگەرانین لەسەر ئەو بارودۆخەی لە كەنداو دروست بووە ، تێكچونی بارودۆخەكە كێشەیە بۆ هەمو جیهان\nنەتەنیاهۆ سەرۆك وەزیرانی ئیسرائیل:\nلەگەڵ ئەمریكا دەوەستین لە شەڕ كردن بۆ چەسپاندنی ئاشتی لە جیهاندا .\nئەنحومەنی پسپۆرانی سەركردەكانی ئێرانی :\nپێویستە شۆرشگێرەكانی جیهانی ئیسلامی ئامادەكاری بكەن بۆ دەركردنی هێزەكانی ئەمریكا لە ناوچەكەدا .\nحەسەن نەسروڵا سەرۆكی حزبوڵای لوبنانی:\nترامپ و ئیدارەكەی نازانن چی دەكەن .\nسەركردەی تازەی فەیلەقی قودس "جێگرەوەی قاسمی سلێمنی" دەڵێت:\nشەڕ دەكەین تا ئەمریكا بەیەك جاری لە ناوچەكە دەردەكەین .\nوەزیری دەرەوەی ئەمریكا : بە كوژرانی سلێمانی جیهان زۆرترین ئاشتی و ئارامی بۆ دەستەبەر بووە ، وە هەمو ڕاپۆرتە هەواڵگریەكانیش دوتای ئەوە ئەكەنەوە.\nترامپ لە تویتێكدا هەڕەشەی سەپاندنی سزاكانی سەر بەغدا دەكات.\nموقتەدا سەدر سەرۆكی تەیاری سەدری:\nداوا لە هێزە چەكدارەكان ئەكات بە كۆبونەوەی خێرا و دروست كردنی فەوجەكانی بەرگری كردنی نێودەوڵەتی لە بەرامبەر هێزەكانی ئەمریكا .\nقەیس خەزعەلی سەركردەی عەسائیبی ئەهلی حەق:\nعێراقیەكان لەسەر كوشتنی سەركردەكانی و بە ئامانج گرتنی زەویان كۆتایی دەهێنین بە هێزەكانی بیانی وئەمریكی لە عێراقدا .\nعادل عەبدول مەهدی:\nلەبەردەم دو بژاردە داین یەكەم بە خێرایی كۆتایی بە هێزەكانی بیانی بهێنرێت ، دووەمیان یان جەدوەلێكی كاتی بۆ كشانەوەیان دیاری بكرێت.\nدوای لێدان لە قاسم سلێمانی و هێرشی سەر باڵوێزخانەی ئەمریكا لە بەغدا فرۆكەكانی ئەمریكا بەبێ پرس و ئاگاداری ئێمە بەسەر ئاسمانی عێراق و بەغدا دەسورێنەوە .\nهاوپەیمانی ناتۆ بەپەلە كۆبونەوە لەسەر بارودۆخی ناوچەی رۆژهەلاتی ناوەراست دەكات .\nهەروەها شایەنی باسە هەر ئەمڕۆ ڕۆژی (6/1/2020) فراكسیۆنە شیعەكانی ناو پەرلەمانی عێراقی بە تەواوەتی لایەنگیری خۆیان وەكو دەوڵەتی عێراقی لەدەست دا و پاڵپشتی خۆیان بۆ ئێران لە دژی ئەمریكا دەربری .\nبە دانانی پرسە لە ناو پەرلەمانی عێراقی بۆ قاسمی سلێمانی و بەرزكردنەوەی وێنەی قاسمی سلێمانی لە ناو پەرلەماندا و تێپەڕاندنی یاسای دەركردنی هێزی بیانی لە خاكی عێراقدا و هەڵوەشاندنەوەی رێكەوتننامەی نێوان عێراق و ئەمریكا .\nئەوەش وا لە وڵاتی عێراق ئەكات بێ لایەن نەبێت و بە ئاشكرا لە دژی وڵاتی ئەمریكا لایەنگیری وڵاتی ئێران یكات .\nئەوە تەنها لێدوانی ڕۆژی (6/1/2020)ی بەرپرسە باڵاكانی ئێرانی وئەمریكی و عێراقی و چەند لایەنێكی نێودەوڵەتی بو ، بە سێ ڕۆژ لە دوای كوژرانی قاسم سلێمانی كە ڕۆژی هەینی (3/1/2020) قاسم سلێمانی فەرماندەی فەیلەقی قودسی ئێرانی بە بۆردومانی هێزەكانی ئەمریكا لە شاری بەغدا كوژرا.


2022/02/24 379 جار بینراوە\nکاتێک بیر لە کارێک دەکەیتەوە و ھەست بە بەرپرسیارێتی دەکەیت، بۆ من قورسترین کات ئەو کاتەیە کە هەست دەکەم لە کۆمەڵگەیەکدام کارەکەم کەمترین پشتیوانی لێدەکرێت؛ کارەکەیشم «روبەڕوبونەوەی توندوتیژی و کوشتنی ژنانە»، چەند قورسە باس لە ئەزمونێک بکەیت، لە هەڵبژاردنێک کە پەیوەندی راستەوخۆی هەبێت لەگەڵ کوشتن-دا!\nلێرەوە دەمەوێت بچمە ناو ئەو ژیانە قورسەی کە بێئەنداز هەست بە بەرپرسیاریەتییەکەی بکەیت و کاتێکیش دەبینیت کە ھیچ جۆرە پشتیوانییەک نابینیتەوە لە کۆمەڵگـەدا بە گشتی.\nکاتێک ئێمە لە کەناڵەکانی راگەیاندن هەواڵەکانی 'کوشتن، سوتاندن، فڕێدان، ئەتککردنی ژنان و...' دەبینین و دەبیستین و دەخوێنینەوە، بەر نەفرەتی کۆمەڵگەیەکی بێدەربەست دەبینەوە، نەفرت و غەزەبێکی ناحەقانە و دڵڕقی بێویژدانانە.\nئەم کۆمەڵگەیە لای ئاساییە ژن بکوژرێت، بەڵام لای ئاسایی نییە کچێک خۆشەویستی بکات. لای ئاساییە خۆی بخنکێنێت، بەڵام لای ئاسایی نییە بە خواستی خۆی هاوژین هەڵبژێرێت. هاوسەرێک لای ئاساییە لە ژێر فشاری نەبونیدا شەق لە هاوسەرەکەی هەڵبدات، بەڵام لای ئاسایی نییە بچێتە دەرەوەی ماڵ و کارێک بکات و سەرشانی ئەویش سوک بکات. برایەک لای ئاساییە خوشکەکەی بخاتە ئاوی دوکان و بیخنکێنێت، بەڵام لای نەنگییە خۆشکەکەی شو بە کوڕێک بکات لە عەشیرەتێک تر بێت کە ئەم بە دڵی نییە. دایكێک لای ئاساییە کچەکەی لەلایەن ھاوسەرەکەیەوە نێوچاوانی شین کراوە؛ بچێتەوە بۆ لای هاوسەرەکەی، بەڵام بۆی قەبوڵ ناکرێت دراوسێکەی یان ئەم و ئەو بڵێن 'کچەکەت بۆ جیابوەتەوە'.\nکۆمەڵگە لای ئاساییە ئێمەی چالاکوانان لە رێکخراوەکان، هێرش و سوکایەتیمان پێبکرێت کاتێک کار لەسەر ئەو نمونانەی سەرەوە دەکەین، ئاساییە لە ناو دادگاکاندا بە جنێوی سوک کەرامەتمان بشکێنرێت، لایان ئاساییە بە کچان و ژنانی ناو رێکخراوەکان بوترێت 'بەدڕەوشت!'\nدروستکردنی تۆمەت و قسەی سوكی سۆشیاڵ میدیا، لە ئاسانترین و ئاساییترین کارە لەم کۆمەڵگەیەدا. هەر لە فەرمانبەرەوە تاکو دەگاتە مامۆستا و دکتۆر و ئەندازیار و فەرمانبەر بەدڵی خۆیان سوکایەتی بە کاری رێکخراوەکان دەکەن، کەس هیچ ناڵێت لەبەر ئەوەی بەردەوامی سوكکردنی کاری رێکخراوەکان تەنیا بۆ ئەوەیە دەست نەبرێت بۆ ئەو تاوانانەی لەسەرەوە ئاماژەم پێکردوە، کە ئێمە لەم میحنەتی بێ ئەقڵییە دەربهێنێت، ئێمە لە ژیانێکـی پڕ لە خوێنڕشتن و بوغز و رق دەربازبکات.\nلە لایەکی دیکەوە، کێ داوای سزای تاوانبارانی کوشتنی ژنان دەکات؟ کەس دێتە دەنگ؟ ئەو واقیعە تاڵە وەک ئێمە دەیبینین تەنیا داڵدەدانی بکوژانی ژنانە. ئەوانەی لە کاتی روداوەکانی کوشتن و توندوتیژییدا دەنگ هەڵدەبڕن و زۆر زو کپ دەبنەوە، ژنان و کچان دێن و هەڵدێن بێ پشت و پەنان و دێنە لای ئێمە، کوا دەنگی هاوڵاتییان بەرامبەر بە دامودەزگاکان و دەسەڵاتداران کە قبوڵی ئەو هەمو خوینڕشتنە دەکرێت و دەیانەوێت ئەم تاوانە قێزەونانە ئاسایی بێتەوە، 'ئەنفالی ژنان' رازیبونی کۆمەڵگەی لەسەر نەبێت هەرگیز وەك ئەمڕۆ بەردەوامی نابێت؛ نە 'زەهرا' بکوژی دیارە، نە بکوژی 'سەروین'، نە بکوژی 'دۆسکی'، هەتا بە بکوژانی 'نەقیب محەمەد' دەگات کە خۆی بەرگریکاری دۆسیەکانی ژنان بو... ئەرێ ئەوە کەسی تر دەپرسێت کوان؟ چۆن؟ پەنا دران؟\nئەم بۆشایە گەورەیەی ویژان تەنیا بە فشاری هاوڵاتییان دەتوانرێت پڕبکرێتەوە..\nئەرکی ئێمە لە ناو ئەم 'لافاوی خوێن'ـە، دەرھێنانەوەی ئەو دۆسیانەیە کە خۆینیان لێدەچۆڕیت؛ ئەوەی پێویستە بکرێت وەستانی لافاوەکەیە. ئەمەش تەنیا بە خۆبەرپرسکردن لەم تاوانانەیە نەک بێدەنگبون لێیان.\nئەوە بێدەنگییە وای کردوە، کە تاوانەکان ساڵ بەساڵ لە ھەڵکشاندابن، ئەوە بێدەنگییە کە ئەو تاوانانەی ئاسایی کردوەتەوە و رۆژانە داھێنان لە سوکاتیی و کوشتنی ژناندا دەکرێت و بە ئاسانیی و ئاسایی تێدەپەڕن!\n«بێدەنگییش نیشانەی قەبوڵ کردنی کۆمەڵگەیە، لەمەڕ رەوشی ژن لەم کۆمەڵگەیەدا».\nژمارەی سەردان 527,268 ژمارەی میوان 14


دروست تێگەهشتنا بەلاڤۆکا کەجەکێ - دارکا مازی\nدروست تێگەهشتنا بەلاڤۆکا کەجەکێ\nکۆنسەیا رێڤەبرا کەجەکێ د 6ێ خزیرانێ دا داخویانیەک بەلاڤکر، تێدا ھەلوەستا خوە یا ل ھەمبەر پەڤچوونێن ل ئامێدیێ دیار کر. د داخویانیێ دا، هەر وەکی کو 5 زارۆکێن کورد و 5 پێشمەرگە شەھید نەبوونە، ھەلوەستەکا بێشەرم ھەبوو. د داخویانیێ دا، یەک پەیڤا سەرساخییێ ژ بۆ خێزانێن 5 شەھیدان نەبوو، بەرەڤاژی، کەجەکێ دیار کر کو دێ پەڤچوون کوورتر و هێرش دێ دژوارتر بن.\nھەر بۆستەکا ئاخا کو ژ لایێ ترکیا ڤە ھاتیە داگیرکرن د بن بەرپرسیاریا پەکەکێ دا بوو.\nد داخویانیێ دا، گۆتنەکا گەلەک ب بێ عاقلی و ئەحمەقی ھەبوو کو کەجەکێ دگۆت؛ “ترکیا تێک چوویە و پارتی ھەول دا کو ترکیایێ ژ ناڤ دەستێ مە خلاس بکەت”. ژ بەر کو رەوشەکا وەسا نینە کو کەجەکە بێژیت دەولەتا ترک ژ بەر چەکدارێن مە تێک چوویە. ئەرێ، ترکیا دەولەتەکا گەلەک زالمە، دەولەتەکا فاشیستە، ترکیا دەولەتەکا داگیرکەرە و کوردان دکوژیت، ترکیا گەلەک کێشەیێن ئابۆری ھەنە، رەژیما ئەردۆگان دەمێن گەلەک دژوار دا دەرباس دبیت، دبیت کو ئەو د ھلبژاترنێن پاشەرۆژێ دا تووشی شکەستێ ببیت. لێ تشتەکێ وەسا نینە کو مرۆڤ بێژیت ترکیا یەکسانە ب ئەردۆگان. شکەستنا ئەردۆگان ب رامانا شکەستنا دەولەتا ترکیا ناهێت. ھوون ئەرشیفا مەدیایا پەکەکێ ڤەکەن و لێبنێرن ھوونێ تێدا بینن پەکەکە ئیدیعایێ دکەت کو، ترکیا ژ 2011ێ ڤە بەرب ژێر ڤە دچیت. لێ دگەل ڤێ یەکێ، ترکیا عەفرین و سەرکانییێ داگیرکرن، ترکیا ژ ھەر دەمەکێ دی زێدەتر ل چیایێن باکورێ کوردستانێ بجیهـ بوویە و داگیرکەرییا خوە بەلاڤ کرییە. ترکیا ھات و ل دەڤەرێن کو 40 سالن پەکەکێ کۆنترۆل دکرن دا روونشت. ترکیا ئێدی خوە بەر ب باشوور ڤە مەزن دکەت، لێ ل ھەر دەڤەرێن کو لێ مەزن دبیت ژی پەکەکە ھەبوویە و ھەیە. عەفرین د دەستێ پەکەکێ دا بوو، سەرێ کانیێ و گرێ سپی د دەستێ پەکەکێ دا بوو، حەفتەنین، خواکوورک، ئاڤاشین، زاپ، مەتینا-قاشوورا مزووری ژووری رێکان-نێروا حەتا دگهەیتە خنێرە د بن دەستهلاتا پەکەکێ دا بوو لێ بەلێ چ لێ کر؟ ماوێ 4 سالان دا ھەموو رادەستی داگیرکەرێن ترک کر.\nخوە ئەردەکێ ب تەنێ ژی کو ترکیایێ ژ پارتی ستاندبیت نینە. ترکیا ھەموو ئاخ ژ پەکەکێ ستاندن. چاوا ترکیا ئەو جیهـ هەموو گرتینە ناهێتە زانین. پێویستە پەکەکە ڤێ رادەست کرنا ئاخا کوردستانێ ژ بۆی گەلێ کورد شرۆڤە بکەت. گومان ئەوە کو وان ب فەرمانا عەبدوللا ئۆجەلان ئەو دەڤەرێن کوردستانێ رادەستی دەولەتا ترکیا کربن. شکێن گەلەک مەزن ھەنە کو ژ لایێ کۆما چەپگرا ترکپارێزا ئەنقەرەیێ یا د ناڤا پەکەکێ دا ھەیی (جەمیل بایک، مستەفا قەراسوو، دوران قەلقان) ئەڤ ھەرێمە تەسلیمی ترکان کر بن. لێبەلێ، ئەم نۆرمال نابینین کو دەڤەر و چییایێن 40 سالە د بن دەستهلاتا وان دا د شەڤەکێ دا چۆل ببن و شوونا وان ترکیا بکەڤیتێ. ئەڤە نە کارێ عەقلی یە. تشتەکێ راستە، ھەمی چیایێن ل باکور، ل رۆژئاڤا، ل باشوور، د دەستێ پەکەکێ دا نە، یەک ب یەک دکەڤنە دەستێ ئارتێشا ترکیێ دا. ژ سالا 2017ێ و هێرڤە، پەکەکە دبیتە سەدەم کو ترکیا ئەردێن کوردستانێ یەک ب یەک، باژار ب باژار، چیا ب چیا ب دەست خوە بێخیت، ترکیا مەزنتر بکەت، ئەڤجا ژ بۆی سپیکرنا روویێن خوە یێن رەش تاوانا ڤێ داگیرکاریا ترکیا ژی تێخیتە سەر ملێن پەدەکێ. بێلۆمە ما مرۆڤ هندە ئەحمەق دبیت.\nما چیایێ مەتینا یێ ھەزاران سالی پەکەکێ چێکریە؟\nکەجەکە ڤێ یەکێ وەکی بەلگە دبێژیت: “پەدەکێ دەست ب ئێرشا دۆرپێچێ ل سەر قادا گەریلا کر”. پێدڤییە پرسیار بهێتە کرن، «قادا» گەریلا چیە؟ کەجەکە دبێژیت “ھێزێن تایبەتێن پارتی خواستن بهێنە «قادێن» گەریلا، پەڤچوون چێبوو”. ئەو قالا کیژان ھەرێمێ دکەن؟ گەلۆ چیایێ مەتینا؟ مەتینا کو ناڤێ وێ 1000 سالن د پرتووکان دا ژی دهێتە گۆتن، ما ملکێ بابێ پەکەکێ یە؟ ئان ژی پەکەکێ چیایێ مەتینا چێکرییە؟ بەریا کو پەکەکە بهێتە دامەزراندن، چیایێ مەتینا بوویە چیایێ کو چریسکێن یەکەمێن شۆرەشێن ئیلۆن و گولانێ لێ ھاتنە هەلکرن. ب سەدان پێشمەرگەیان ل وان چیایان ل دژی رەژیما سەددام شەر کرن و شەھید بوون. ئەنوەر مایی، جەمیلێ سۆرێ، عەلی حەیدەر بامەرنی، محەمەد عەلی کۆڤلی، عۆمەر تۆڤی، محەمەد عەلی زێوەیی، ئەحمەد عۆمەر بێدوهی، ئەحمەد ئۆرمانی، محەمەدتاهر بێسکی، عەبدوللا یوونس بامەرنی، قاسم بامەرنی ، عۆمەر سەعید کێستەیی، ئەسنیێل دوورەیی، ئێحسان سالح ئامێدەی، تەحسین دوتازایی، سامی ئەرەدنی، شکری حەسەن چەلکی، عەلی ئەبابەکر قەدشی، ئیسماعیل ئەحمەد ئێکمالەیی، ئیسماعیل دوتازایی، عەبدولستار ئورمەداودی، عەلی رۆژئاڤایی، عەبدولستار مەلا سەدیق بناڤی، فەوزی رەمەزان بریفکی، مووسا ئەلکیشکی و ب سەدان پێشمەرگەیێن دی نموونەێێن وان پێشمەرگەیانە کو ل وان چیایان شەھید بووی. نھا پەکەکە وەکە کو تاپوویا وان چیایا د بەریکا وان دایە دئاخڤن. نەخێر، تشتەکێ ب ناڤێ قادا گەریلایا د هەبوونێ دا نینە. پەکەکێ ئەو دەڤەرە ژ دژمنان رزگار نەکرینە. د سالا 1982یێ دا، پەدەکێ ل سەر بنیاتێ پەیمانا “بەرەیێ نەتەوەیی” یاکو ب 9 خالا پێک دھات پەکەکە ئانی باشوورێ کوردستانێ و د ناڤا کەمپێن خوە دا بجیھکرن. پەکەکێ نەدزانی شووتکا خوە گرێبدەت ب خێرا پەدەکێ بوونە پارتیزان.\nپەکەکێ د دیرۆکا خوە دا یەک بۆسته‌ك ئەرد رزگار نەکرییە، ئەو دەڤەرێن پەکەکە تیدا هاتییە بجیهکرن ژی رادەستی ترکان کرن\nحەتا 1984ێ، پەکەکێ راستەراست د ناڤا کەمپێن پارتی دا، ب دەرفەتێن وان یێن دارایی و لەشکەری دژیا. سالا 1983یێ هەیڤا گولانێ ھێزێن چەکدارێن ترک ل ڤێ ھەرێمێ وەکو ئیرۆ ئۆپەراسیۆن دانە دەستپێکرن و ب بەهانەیا هەبوونا پەکەکێ ئێریشی بارەگەھێن پێشمەرگەیان کرن. ل سەر ڤێ یەکێ، نرخاندنا رەوشێ ھاتە کرن و پارتی و پەکەکێ بریارا خوارێ دا: پارتی دەڤەرێن نێزیکی سنۆرێ ترکیا ژ بۆ پاراستنا هێڤیا پەکەکێ هێلان، و ئەو ب پرانی ل دەڤەرا کو لەشکەرێن ئیراقێ لێ بوون، ب جیهـ بوون. د ناڤبەرا وان دا کیلۆمەترەک مەسافە ھەبوو. لێبەلێ، ئەڤ بریار ب گۆتنا کو دڤێت ھەر ھێزەک ل دژی دوژمنێ خوە ب رەنگەکێ ئەکتیف شەری بکەت ھاتبوو دان. وی دەمی، پەکەکە ل چیایێ مەتینا ب جیهـ نەبوو. وی دەمی پەکەکێ ب شیانێن پارتی دژیا. مینا کو دیرۆکەکا ب ڤی رەنگی نەبیت، پەکەکە ھەول ددەت کو ڤان چیایان وەکی کو وان ئافراندینە نیشان بدەت. نا، تشتەکێ وەکی قادا گەریلا نینە. سنۆرەک ھەیە. ل گۆری یاسایێن ناڤنەتەوەیی و رەوابوونا دیرۆکێ، هەر بۆستەکا ئاخا ھەرێمێ سنۆرێ حکوومەتا ھەرێما کوردستانێ یە. ھێزا لەشکەری یا فەرمی یا حکوومەتا ھەرێما کوردستانێ پێشمەرگەیە. ب گۆتنەکا دی، ل مەتینا، ل گارە، ل ھەر دەرێ باشوور د بن بەرپرساتیا پاراستنا پێشمەرگێ کوردستانێ دایە.\nحەتا شەرێ داعشێ، پەکەکە نەشیابوو پێنگاڤا باڤێژیتە وان دەڤەرێن ب ناڤێ گەریلا دهێنە بەحسکرن. د گەل شەرێ داعشێ دا، ھەژمارا ھێزێن پێشمەرگە ل دەڤەرێ کێم بوو، و ھەرێما کوردستانێ دەم ب دەم، ب تایبەتی ژ بەر شەرێ ل رۆژئاڤا، چاڤێ خوە ل بجیھ بوونا چەکدارێن پەکەکێ گرت. نھا، پەکەکە ئیدیعا دکەت کو ئەڤە دەڤەریێ وانن و گەر پێشمەرگە بهێتە وان دەڤەران ئەو دێ شەری کەن. وەکو چیرۆکا دزی یە “تو دزی بەرددەی لێ دز تە بەرنا دەت”. لێبەلێ، جھێن کو پارتی ل سالا 1983یێ دا رێک دابوو پەکەکێ لێ ب جیهـ ببیت و وان دەڤەران بکار بینیت حەفتەنینێ و گەلییێ سنەحتێ بوو. گەر پەکەکە نەشێت ل گۆری پەیمانا کو دگەل پارتی دا ئەنجامدای جھێن لێ بجیھ بوویی بپارێزیت، مافێ وی نینە کو بکەڤیتە دەڤەرەکا دی یا باشوورێ کوردستانێ.\nروورەشییەکا مەزنە کو پەکەکێ ھەڤدەم ل گەل داعش و حەشدا شەعبی ئێرشی پێشمەرگێ کوردستانێ کر\nد داخویانیا کەجەکێ دا، “ب دەستوەردانا د شەرێ د ناڤبەرا پەکەکێ و کۆمارا ترکیا دا، ئەو بوو خوەدیێ رۆلا خورتکرنا رەوشا لاوازا کۆمارا ترکیا”. لێ بەلێ، بەرەڤاژی راستە. ئەم د سەردەمەکێ دا دەرباس دبین کو هەلەک دژمن ھەنە کو دخوازن ستاتویا ھەرێما کوردستانێ ھلوەشینن. ئیران ب مووشەکان ب دەستێ میلیشیایێن حەشدا شەعبی ل ناڤا پایتەختێ کوردستانێ ددەت. ل ئالیێ دی، داعش ل پردێ و دەڤەرێن دی پێشمەرگەیان دکوژیت، و پەکەکە د ھەمان دەمی دا ئێرشی ھێزێن پێشمەرگە دکەت و وان شەھید دکەت. داعش، پەکەکە و حەشدا شەعبی د یێک دەم دا ئێرشی پێشمەرگە دکەن. یا کو دێ بیتە سەدەم کو پەکەکە د دیرۆکا کوردستانێ دا وەکی خالەکا رەش بهێتە دیتن ژی ئەڤەیە.\nد داخویانیا کەجەکێ دا، ھاتە گۆتن، “فازل میرانی دبێژیت دبیت کو د گەل پەکەکێ دا شەر چێببیت، ئەڤە ژی ب وێ رامانێ دهێت کو ئامادەکاری ژ بۆ شەری ھەنە”، ئەڤە د دەمەکێ دایە کو پێش سێ رۆژان فازل میرانی د کۆمبوونەکا جەماوەری ل ئاکرێ راگهاند ئەم شەرێ پەکەکێ ناکەین، ژ خوە ڤیدیۆیا ڤێ ئاخافتنا میرانی د راگەهاندنێ دا بوویە ئەرشیف، سەرەرای ڤێ یەکێ لێ ئەو بەحسا بەسێ ھۆزات و مستەفا قاراسوو ناکەن، یێن کو سالەکێ بەری نها دگۆتن، “گەر ئەم شەرێ پێشمەرگە بکەین، ئەڤە نابیتە براکوژی”. پەکەکە وەسا هزر دکەت کو مە گۆتنێن جەمیل بایک بەرییا 5 مەھان دەما گۆتی، “ئەم شەرەکێ مەزن د گەل پارتی دا پێشبینی دکەین”، ژ بیر کرینە. پەکەکە ب زەلالی دبێژیت کو ئەو خوەدی ئەجیندایەکێ شەری نە ل گەل پێشمەرگێ کوردستانێ. د راگاھاندنا پەکەکێ دا ئەڤ شەرە دهێتە پرۆپاگەندا کرن.\nمنەتا پەکەکێ یا ژ بۆی هەولێرێ\nنیقاشەک دی یا کو کەجەکە ھەر دەما کو تەنگاڤ بوو بەحس دکەت ئەڤەیە. “دەما کو داعشێ هێرشی هەولێرێ کری، ئەم ھاتین و مە ئەو پاراست، و مەسعوود بارزانی ژی سپاسیا مە کر.” د دەمەکێ دا کو بارزانی سەرەدانا هەموو ئەنیێن شەر د ناڤدا مەخموورێ کر داکو مۆرالا وان بلند بکەت و ب وان راگەهینیت کو ب هەموو شیانان دێ پشتەڤان بیت، لێ پەکەکە دبێژیت هاتبی سوپاسیا مە بکەت، ب راستی گەلەک سەیرە! داعش ئێریشی مەخموور کر. پێشمەرگە و کۆمەک گەریلا ل مەخموورێ پێکڤە سەنگەر گرتن. ھەولێر ب پێشەنگیا ھێزا هەڤپەیمانا و پێشمەرگەیێن کوردستانێ هاتە پاراستن. پەکەکە 8 سالن بێیی کو دودل بیت سەدبارە دبێژیت مە ھەولێر پاراست. پێشمەرگە ژی چوو کۆبانی. ھەمی بریندارێن وە یێن ل رۆژئاڤا ب دەرمانکرنا تایبەتی ھاتنە دەرمانکرن. سەرۆک بارزانی ب دل نەرمی سەردانا ئەنیا مەخموورێ کر. پەکەکە وەکو “مەغریبی یێ کو مال دیتی” ئەڤە ھەشت سالن منەتا ھەولێرێ ل رێڤەبەرییا باشوور دکەت. لێبەلێ، هەوە یێک دا، بەدەلی وێ ژی هەوە دەھ ستاندن. دەھ قاتی کو هەوە کری ژ دەرفەت ب هەوە هاتنە دان.\nگەلۆ د ناڤبەرا داخویانیا ھەپەگێ و کەجەکێ دا ناکۆکیەک ھەیە؟\nد بوویەرا شەھید کرنا 5 پێشمەرگەیان دا، کەجەکێ و ھەپەگێ د ھەمان رۆژێ دا داخویانی بەلاڤ کرن. د ناڤبەرا ھەر دو داخویانییان دا جووداھیەکا ئسلووبی ھەبوو. ھەپەگێ د داخویانییا خوە دا داخوازا لیژنەیەکا ڤەکۆلینێ یا بێ لایەن کر. ل ئالیێ دی، کەجەکێ گۆت کو ئەم دێ هێژتا پێتر ئێریشێ کەین. ووسا دایەرە کو ناڤەندا بریارا شەرکرنا د گەل پێشمەرگە ددەت کەجەکەیە. کەجەکە ئانکو جەمیل بایک. د ھەمان دەمی دا ئەنجامەک کو ژ ڤێ داخویانیا کەجەکێ دهێتە دەرخستن ئەڤەیە کو جەمیل بایک ل ھەرێمێن د بن دەستھلاتا ئیران و یەنەکێ دا دژیت، لەورا ژی ھندە بێحەد گەفان دکەت. پەکەکێ ب شەرێ ل دژی پێشمەرگە رەوشا ترکان خوەش کر و ئەرکا خوە پێک ئانی، ئەو بوو خوەدی رۆلا خورتکرنا رەوشا لاوازا کۆمارا ترکیا. پشتگریا وی دایە داگیرکەران دێ د دیرۆکا کوردان دا وەکی خالەکا رەش مینیت.\nد ئەنجامێ دا؛ داخویانییا کجکێ ھەقیقەتێ بەرووڤاژی دکە. داخویانییا کجکێ دبێژە ئەمێ پر خوینا پێشمەرگە برژینین”.ھەیا کو داخویانییا کجکێ ووسا نەیێ فام کرن، ھەر گاڤا کو بھێتە ئاڤێتن دێ خەلەت بە.


گۆڕان بەرەو بەغداد – hkkurdistan\nHome 6 ئەرشیفی بابەتەکان 6 گۆڕان بەرەو بەغداد\nگۆڕان بەرەو بەغداد\nبۆچی گۆڕان دەیەوێ خۆپیشاندانەکانی مامۆستایان و فەرمانبەرانی سلێمانی بەرەو بەغدا ڕوی وەرگێڕێ، لەکاتێکدا حکومەتی سلێمانی بەدەست خۆیانەوە و داهاتەکەی بەدەست یەکێتی شەریکە ستراتیژیەکەیانە؟\nئەم بزوتنەوەیە دوای ئەوەی لە ڕێگەی بەڕیوەبەری پەروەردەکەیەوە خۆپیشاندانەکانی بە فەوزای چەند حزبێک ناوبرد و ڕۆژی دوایی دەنگی هەزاران خۆپیشاندەر وەڵامی دان شکێنی بەم هەڕەشانەی کاربەدەستەکەی گۆڕان دایەوە، ئەمجارە جێگری سەرۆکی پەرلەمانەکەی عێراقی دەیەوێ بەڵای خۆپیشاندان لە کۆڵ خۆیان بکەنەوە بەوەی بەرەو بەغدا ڕوی وەرگێڕن.\nخەڵکی خۆپیشاندەر ئەگەر دوای گۆڕان بکەون بۆ بەغدا چیان دەست دەکەوێ؟\nدەڵێن یاسایەکی دادپەروەرانە هەیە لە عێراق موچە لە بەرامبەر تەسلیمی داهاتدا دەدات .ئایا کێشەی ئێستا ئەوەیە کە داهاتی سلێمانی هەمووی تەسلیمی پارتی دەکەن بۆیە موچە نادرێ؟ ئەی یەکێتی لەو حکومەتە هاوبەشەدا داهاتی ئەمبەری دێگەڵەی بەدەستەوە نیە؟ ئەگەر داهاتی سلێمانی لەژێر دەستی یەکێتیدایە چۆن عەبادی موچە بە پارێزگای سلێمانی دەدا تا داهاتی سلێمانی تەسلیم نەکەن؟\nئایا گۆڕان دەتوانێ داهاتی سلێمانی لە یەکێتی بسەنێ و تەسلیمی عەبادی بکا؟\nنەبونی موچە شکستی حکومەتە هاوبەشەکەی یەکێتی و پارتی و گۆڕان و ئیسلامیەکانە، نەک حکومەتی عێراق. حکومەتی عێراق ئەگەر لەگەڵ پارێزگاکانیشدا بەجیا مامەڵە بکات ،پارێزگای سلێمانی داهاتەکەی هەر لەژێردەستی یەکێتیدا دەمێنێتەوە و گۆڕان بەڕێوەبەری دەبێ. ئەوکات حکومەتی بەغدا لەگەڵ یەکێتی مامەڵە دەکا و یاسای “داهات بەرامبەر بەموچە” جێبەجێ دەکا. ئایا یەکێتی خۆی ناتوانێ لە داهات موچە بدات وا داوا لە بەغدا دەکا داهاتی بۆ بگۆڕێ بە موچە؟ ئەگەر لەجیاتی پارتی بەغدا سەرپەرشتی سلێمانی بێت دزی یەکێتی کەم دەبێتەوە؟ ئایا یەکێتی دەستبەرداری حکومەتە هاوبەشەکەی دەبێ لەگەڵ پارتی بۆ ئەوەی لەگەڵ گۆڕان هەرێمی سلێمانی سەر بە عێراق دروست بکا؟\nئەگەر گۆڕان کێشەی موچەی خەڵکی سلێمانی هەیە، بۆچی لە حکومەتە خۆجێیەکەی سلێمانی لە داهاتی سلێمانی موچە دابین ناکا؟ بۆچی بڕیاری پاشەکەوتی موچە هەڵناوەشێنێتەوە لەم پارێزگایەدا؟ ئەنجامی ڕێکەوتنی لەگەڵ یەکێتی بۆ گۆڕینی سیستەم ئەوەیە کە لەژێر گوشاری وەزیری پەرەوەردەی پارتیدا ناڕەزایەتی مامۆستایان بەفەوزا ناودەبا و نوێنەرانی مانگرتوان لە باجەکانی سلێمانی دەگوێزیتەوە و لە سەر دزیەکانی یەکێتی لە سلێمانیدا فزە ناکا.\nئاشکرایە گۆڕان دەیەوێ وەزیفەی بەڕیوەبەری ئەم حکومەتە خۆجێیەی سلێمانی بەم چون بەرەو بەغدایە بپارێزێ ، ئەمجارەیان بەناوی دابینکردنی موچەی فەرمانبەرانەوە لەبەغدا. گۆڕان دوای شکستی هاوپەیمانێتی لەگەڵ پارتیدا و مردارەوەبونی هاوپەیمانێتی لەگەڵ باڵێکی یەکێتیدا ئێستا دەیەوێ لەگەڵ شەیتانيش ڕێک بکەوێ تا چیتر سەرەولێژنەبێتەوە.\nخەڵکی ناڕازی و خۆپیشاندانەکانیان شکست دەهێنن ئەگەر دوای ئەم عێراقچێتیە دیماگۆگیەی گۆڕان بکەون و سەرکەوتن تەنیا لە فشارهێنان بۆ دەسەڵاتدارانی پارێزگای سلیمانی و حکومەتی هەرێمەکەی پارتی و یەکێتی کە لەداهاتی کوردستان موچە دابین بکا و چیتر تاڵانی و دزی لەم مافەی خەڵک نەکرێ بەناوی پاشەکەوتی موچەوە. ئەم کارە خەڵک لەڕیگای دروستکردنی ڕیکخراوی جەماوەری و دەستبردن بۆ کۆنترۆڵی سەرچاوەکانی داهاتی کوردستان دەبێ لەلایەن ئەم خەڵکە ڕیکخراوەوە نەک بە ڕووەرگێڕانی ناڕەزایەتیەکان بەرەو تەسلیم بوون بە بەغدا.\nئەم پیلان و هەنگاوەی گۆڕان بۆ گۆڕینی قاڵبی ناڕەزایەتیەکانە لەوەی چیتر داوا لە دەسەلاتدارانی یەکێتی و گۆڕان نەکەن کە موچە بدەن و بڕیاری پاشەکەوتی موچە لە سلێمانی هەڵوەشێننەوە ،وە داوای خەڵک بکەن بە داوای گەڕانەوە بۆ بەغدا و ئاراستەکردنی ناڕەزایەتیەکان لە موچەوە بۆ پشتیوانی گۆڕان بەرامبەر بەپارتی تا وەک ١٧ شوبات خەڵک خوێن بدات و ئەوانیش بچنەوە دەسەڵات.


زانیاری نوێ لەبارەی گرژیەكی زینی وەرتێ، شەوی رابردوو مۆڵەتەكەی پەكەكە بۆ هێزی پێشمەرگە تەواو بوو – Standard Kurd\nلەلایەن ستاندار Posted on ئازار 29, 2020 25218 جار بینراوە 0 سەرنج\nدوای چونی هێزێكی هاوبەشی وەزارەتی پێشمەرگە بۆ ناوچەی زینی وەرتێ كە نارەزایی هێزەكانی گەریلای لەناوچەكە لێكەوتەوە، ماوەیەكیان بەپیشمەرگە دا بە جێهێشتنی ناوچەكە كە بەگوێرەی زانیاری ستاندەر دوێنێ شەممە كاتی ئەو مۆڵەتە بۆ كشانەوەی هێزەكانی پێشمەرگە تەواو بوو.\nسەرچاوەیەكی ئاگادار لەمبارەیەوە بە ستاندەری راگەیاند:” دوێنێ هێزێكی گەریلا چونەتە ئەو ناوچەیە، ئەگەری شەڕ لە ئارادابوە، بەڵام خەڵكی ناوچەكە وەرتێ و دۆڵی شاورێ گفتوگۆیان لەگەڵ هێزەكەی پەكەكە كردووە بۆ دان بەخۆداگرتن و خۆ دوورگرتن لە رووبەروبونەوەی چەكداری”.\nسەرچاوەكە وتیشی” خەڵكی ناوچەكە رایانگەیاندووە هەر شەرێك لەو ناوچەیە بەزەرەی خەڵكی كوردستان و یەكێتی تەواو دەبێ بەتایبەت كە وەرتێ بنكەیەكی گرنگی شۆڕش بوە لەماوەی رابردوو”.\nخەلكی ناوچەكە بەگوێرەی سەرچاوەكەی ستاندەر بەنیازن لەگەڵ یەكێتی و وەزارەتی پێشمەرگەش دانیشتن بكەن بۆ روونكردنەوەی مەترسیەكانی ئەو بەرەو پێشچوونانە و هێنانی ئەو هێزانەی پێشمەرگە چارەسەر بكەن. هەروەها بەنیازن پەیامێكیش ئاراستەی هێزەكانی گەریلا بكەن كە خۆیان بە خاوەنی ئەو ناوچەیە نەزانن هاوشێوەی بەشێك لە باكوری كوردستان مامەلەی لەگەل نەكەن بەڵكو تایبەتمەندی ناوچەكە كە سنوری هەرێمی كوردستانە لەبەرچاوبگرن.\nجێی باسە هێزەكانی گەریلا ئەوەیان بەخەلكی ناوچەكە وتوە هاتنی ئەو هێزە لەو كاتە بە فەرمانی توركیایە بۆ بەرتەسككردنەوەی جولەی هێزەكانی ئەوان.\nبڵاوکراوەی پێشوولەعێراق لەسەر كەیسێكی گەندەڵی فەرماندەیەكی باڵای سەربازی دەدرێتە دادگا و لەكوردستانیش رۆژنامەنووسان\nبڵاوکراوەی نوێترچۆمسكی گەورە بیرمەندی ئەمریكی: کۆمپانیاكان لە ئەمریكا بریاردەدەن بۆ قازانج کاردەکەن و ئاگاداریش كرابونەوە لەبارەی كۆڕۆنا


گرینگی کات - کلثوم حسن زاده\nکلثوم حسن زادە ارسال ایمیل 11 اسفند 1396\nسوێند بە کات کە مرۆڤ لە خەسار دایە، بێ‌ئاگا له لەدەست‌دانی سەرمایەی ژیانی. مرۆڤی تێکۆشەر کە شەو و ڕۆژی تەرخان کردووە بۆ پاشەکەوت‌کردنی سەرمایەی ژیانی، لە بیری کردووە کە بنچینەی سەرمایەکەی چییە؟ بێ‌ئاگایە کە خه‌ریکه سات بە ساتی بەفیڕۆ دەدات و بەرەو فەوتانی دەبات. لە کاتێکدا خوای میهرەبان جەخت لە سەر گرینگی ئەو سەرمایەیە دەکات کە ئەی بەندەی ئازیزم؛ وریابە خەزێنەیەکت لەبه‌ر دەستە، زۆر بە باشی پارێزگاری لێ بکە، ئەو خەزێنەیە ئەو ساتە وەختانەن کە لەبه‌ر دەستت دایە و دەتوانی لە چاکە و چاکەکاری بەهرەی لێ وەرگری یا به‌پێچەوانە لە کردەوی بێ‌کەڵک و ناڕێک خەرجی بکەی، بەڵام وریا بە کە ڕۆیشت بە هیچ کڵۆجێ جارێکی‌تر بۆت ناگەڕێتەوە. تا ڕۆژی پەسڵان کە لەو ڕۆژەدا لە سات بە ساتی ئەو خەزێنە پڕبایه‌خە لێپرسینەوەت لێ دەکرێت.\nبەتایبەت تۆ ئەی گەنجی بڕوادار کە ئێستا هێز و توانای تایبەتت هەیە، دەرفەت لە دەستت مەدە، کە پێغەمبەری ئازیزمان(د.خ) فەرموویەتی: لە ڕۆژی دواییدا جگە لە لێپرسینەوە لە تەواوی تەمەن، لێپرسینەوەیه‌کی تایبه‌تت لەگەڵ دەکرێ سەبارت به ڕۆژگاری لاویت؛ کە چۆن و لە چیدا تێپه‌ڕت کرد؟ کەواتە بزانە ئەی گەنجی وشیار؛ ئاگاداری کاتەکانت بە کە خوا سوێندی خواردووە بە کات کە کات لەدەست چووان خەسارتمەندی دونیا و قیامەت دەبن.\nژیان کورتە و کات کەم، بۆ سوود وەرگرتن لەو خەزێنە به‌هاداره، پێویست بە جووڵانه؛ چونکە پەژیوانی دوایی کەڵکی نابێت. بۆ ڕزگاربوون لە زەرەرمەندان دەبێ تەواوی کەرەستە و ئامرازی پێویست دەکار بکەین، کەرەستەی ئیمان، کردەوەی شیاو و چاکە و ڕاسپاردەکردنی یەکتر بە حەق و ڕاستی و تەقوا و خۆڕاگری.\nپێغەمبەری خۆشەویستمان(د.خ) فەرموویەتی: دوو نیعمەتی خوایی هەن کە زۆربەی خەڵکی لێیان هەڵخەڵەتاون و قەدریان نازانن، تەندرووستی و کاتی ئەرخەیان.\nکات وێنەی ترنجۆیەکی بێ‌وەستان ڕادەبری، هەر چەندە تێپەڕبوونەکەی تەنیا هەناسەیەکە، بەڵام کاریگەرییەکەی زۆر هێزان و یەمانە. بەشێک لە ژیانی مرۆڤ، ژیانی دنیایە؛ ژیانی تایبەت بە تاقی کردنەوە و چارەنووس‌ساز کە چارەی بەشی\nدیکەی ژیان، واتە ژیانی هه‌تاهه‌تایی ڕۆژی دوایی دیاری دەکات. لە ڕاستیدا کات شڵاڵەی ژیانی ئێمەیە کە وێنەی هەور بە گورجی تێدەپەڕێت و وەک بایەکی پڕتا و ڕەوانە، چ لەگەڵ خۆشی و ڕەوەت بێت یان مەینەتی و پەژارە و کاتێک تێپەڕ بوو، گەڕانەوە و قەرەبووکردنەوەی نییە. کات دەفرێکە پڕە لە کردەوە و تێکۆشان و دەستکەوتەکانی مرۆڤ؛ کەواتە ئەی مرۆڤی ژیر با کردەوەکەت جوان و ڕەزامەندانە و تێکۆشانت بەرەو بەختەوەری و کامەڕانی بێت.\nحەسەنی بەسری چ جوان فەرموویەتی: کە هیچ ڕۆژێک نییە تێپەڕ بێت و بووڵیڵەی بەر بەیان سه‌ر هه‌ڵدات و هەرایەک لە مرۆڤ نەکات کە؛ ئەی ڕوڵەی بەنی ئادەم من ئافراوێکی جەختم بە سەر کردەوی تۆ، کەواتە توێشوویەک کۆ بکەوە، چونکە دوای تێپەڕبوونم تا ڕۆژی پەسڵان گەڕانەوەم نییە. کەواتە با ئێمەش نەبین لە خەسارەتمەندانی کات لەدەست‌چوو. کاتی دەمی مەرگ یا ڕۆژی پەسڵان ئاە و ناڵە سەر بدەین بۆ ساتێکی هەر چەندە کورت بۆ قەرەبووکردنەوە، به‌ڵام وەڵاممان بدرێتەوە؛ هەیهات هەیهات…\nهەرچی بە دیدە دیارە لە عالەم دەستەوامی هەیە\nجگە لە تەمەن کە بێ دەستەوام لە عالەمە\nتا دەرفەتە قەدری بزانە، دەستکەوتێکی بەنرخە\nکە هەڵت نەما ئاە و ناڵە بێ کەڵکە…\nوەرگێڕان بە هێندێک گۆڕانکاری و زیاد کردن: کولسووم حەسەن‌زادە\nعمر کات وقت\nآشنایی با مرحوم پروفسور سید محمود حسابی


بەقیستی ڕۆژانەی 7 دۆلار ئۆتۆمبێل دەدرێت بە هاووڵاتیان – تۆڕی میدیایی خەڵک\n2020/05/06 - 7:00 PM\nگروپی كۆمپانیاكانی زسكۆ بۆ بەرهەمهێنانی ئۆتۆمبێل لە عیراق، ئۆفەرێكی پێشكەش بە هاووڵاتیان كرد و بڕیاریدا ئۆتۆمبێلی جۆری (بی وای دی- ئێف سری) كە لە عیراق دروستكراوە، بەبێ وەرگرتنی پێشەكی و بەقیستی ڕۆژانەی 7 دۆلار بفرۆشێت بە هاووڵاتیان.\nبەشی پەیوەندییە گشتییەكان و راگەیاندنی كۆمپانیای زسكۆ لە بەیاننامەیەكدا ئاماژەی بەوەكردوە، ئۆتۆمبێلی جۆری (BYD-F3) بەشێوەی قیستی ڕۆژانە، كە 7 دۆلارە، دەفرۆشێت بەو هاووڵاتیانەی لەرێگەی بانكی ڕەشید و ڕافیدەین-ەوە مووچە وەردەگرن.\nڕاشیگەیاندووە، ئۆتۆمبێلەكەش بەبێ پێشەكی و بەبێ وەرگرتنی كەفیل دەفرۆشرێت بە هاووڵاتیان.\nكۆمپانیاكە ئاماژەی بەوەشكردووە، ئۆتۆمبێلی (BYD-F3) لەكارگەكانی ناوخۆدا دروست دەكرێت و لەگەڵ كەشوهەوای عیراق گونجاوە.\nئاشكراشی كردووە، هەر كەسێك ئارەزووی كڕینی هەبێت دەتوانێت سەردانی پێشانگاكانی ئۆتۆمبێل لە پارێزگای بەغدا و پارێزگاكانی بەسرە، موسەنا، واست، بابل، میسان، موسڵ، دیالە و زیقاڕ بكات.\nسەرچاوە: ژووری بازرگانی سلێمانی


باخچەی پۆستاڵەکان - بنکەی روناکبیریی گەلاوێژ :: Gelawej\nفێستیڤاڵ Nov 6, 2020\nکارزان عەلی- دەربەندیخان\nهێشتا چاوەکانی نەکرابوونەوە، ژوورەکە تاریک بوو، پەنجەرەکان ڕووناکییەکی کزی لە بولێڵی بەیانی دەدزی، وەک شاشەی سینەمایەک لە تەپ و تۆزی جەنگدا ئیش بکات. نوێن و سەرینەکان لەسەر یەک کەڵەکەکرابوون، بەتانییەکان قەدکرابوون، دوو جانتای ئاخنراو لە خوار قاچییەوە، لە تەنیشت دەرگاکەدا دانرابوون. "سامان" هێشتا چاوی نەکرابوەوە، خشەی شتێک لە دەرەوە، خەبەری کردەوە.\n"وەک بەچکە پشیلەیەک هاتمەوە دەرەوە، نەمدەویست کەس خەبەر بکەمەوە، ئێمە پێنج کەسین، لەم ژوورەدا دەخەوین، کە براکەم دێتەوە، من و دایکم لە تەنیشت دەرگاکەوە دەخەوین".\nقوتوی بۆیاخەکەی لە بەردەمی خۆیدا دانا بوو، زوو زوو فڵچەکەی بە قوتوی بۆیاخەکەدا دەکرد، بۆیاخەکە لێی نوسرابوو "عدالت". سەدەها تاڵی ڕەشی فڵچەکەم لەناو قوتوی بۆیاخەکەدا دەبینی. دایکم پۆستاڵەکانی بۆیاخ دەکرد. پۆستاڵەکانی براکەم. وەک ئەوەی مەنجەڵی مس پاک بکاتەوە، دایکم فڵچەی بە پۆستاڵەکاندا دەهێنا.\n" گورگە گیان، بڕۆ خێرا نانی گەرم و سەتڵێک ماست بهێنە.. پەنیرمان هەیە. نانی گەرم و ماست. خێراکە.. وا نیوەڕۆیە".\nگورگە من بووم، تەمەنم دە ساڵە، باریکم و زیتەڵ. باوکم هەموو جارێک پەسنی دەکردم. دەیوت:" ئەڵێی شیری ماری خواردووە". خۆم بیرم نییە شیری چیم خواردووە، بەڵام هەمووان لە ماڵەوە بە گورگە بانگم دەکەن.\n"سامان" بە سەتڵێک ماست و عەلاگەیەک نانەوە خۆی دەکاتەوەبە ماڵدا، سەرما ڕەنگی بزرکاندووە، من نابینێت، یان ناتوانێت سەری بسوڕێنێت، تەزیووە.\n"ممم بۆنی گۆشت دێ.. لە دەرەوە بۆنم کرد... دایکە ئەڵێی جەژنە..؟"\n"نانەوا قەرەباڵغ بوو، هەمووی پەلەیەتی". دایکم قسەیەک ناکات، سەیریشم ناکات. لێی نزیک دەبمەوە. شفتە دەبرژێنێ، چەند دانەیەکی لە قاپێکی نزیک لە ئاگرەکە داناوە، سێ شفتەی تر لەناو تاوەکەدا قرچەیان دێت. سەر دەبەمە پەنا گوێی. لێی ورد دەبمەوە. دایکم فرمێسک بە چاویدا دێتە خوار، وەک منداڵێک دەگری و قسە ناکات، لوشکەی لووتی دێت و بە لەچکەکەی دەیسڕێت. جارجار فرمێسکێک دەڕژێتە ناو تاوەکە، ڕۆنەکە دەبێتە بڵقی بچووک، و وەک هەڵدانی بەرد بۆ ناو گۆماوێک، قرچەی دێت و پرژ دەدات.\nمن لە مەتبەخەکە نزیک دەبمەوە. "سامان" و دایکم لە پەنای یەکدا وەستاون. لا دەکاتەوە. "بەیانیت باش کاکە". وەڵامی دەدەمەوە. سەیرم دەکات. دەیەوێ شتێکم پێ بڵێ، چاوەڕێ دەکەم. هیچ ناڵێت. چاوم تێدەبڕێت. قسە ناکات. دەستی بۆ سوچی دیوارەکە ڕادەکێشێت.\nبۆیاخ و فڵچە نابینم لەو ناوەدا. "سامان" بەسەر ئاماژە بۆ دایکم دەکات، و دەستەکانی ئاخنیوەتە گیرفانی. خۆی کرژ کردووە.\nوەک لەسەر بورکان وەستابم، بەرز دەبمەوە و دەمەوێ هاوار بکەم. تووڕەم، زمان لە زارمدا ناسوڕێت. سەیری پۆستاڵەکان دەکەمەوە، سەیری "سامان" و دایکم دەکەمەوە. هەناسەیەکی ئاگرینی سینەم، ئارامم دەکاتەوە و هاوار ناکەم.\n"دەبێ ئەمشەو، دوای نیوەشەو، بچینە گردەکەی ئەوبەر. برادەرانی خۆمان لەو بەرن. ئێمە وەک هێزی پاڵپشتی دەچینە لایان. بەو بەرزاییەدا، وەک کۆلارە، دەبێ بفڕین و دەنگمان نەیەت، و..."\n" دەبێ دەنگمان نەیەت... و ببینە پاسەوانی خۆمان، ئاگامان لەوەی پێش و دوای خۆمان بێت". سەیری ئێمە و ئەوبەری دەکرد." ئەمشەو لێرە دەمێنینەوە، ئێشکگر و پاسەوان دائەنێین، هەر کەسە و سەعاتێکی بەرئەکەوێت تا نیوەی شەو".\n"ئەم شەڕە سەعاتی سفری نییە، وەک مار دەخشێن، هەندێک جار وەک مڵە ژێر زەویەکە هەڵئەدڕن و دێنە سەرمان". ئەفسەری کەرتەکەمان لەسەر جێگەی خەوتنەکە وای دەوت، ئێمەش کەرتێک بووین لەو حەشاماتە گەورەیەی ناویان نابووین لیوای تایبەت.\nوازم لە قوتابخانە هێنا. بووم بە پێشمەرگە، باوکم دەیوت "با شەڕیش ببینی"، "با ببیتە پیاو". دایکم سەیری دەکرد و هیچی نەدەوت، وەک ئەوەی سەیری دارێک بکات و گەڵاکانی هەڵوەرێت.\n"سەرۆک بە خودا، بە پێغەمبەر، بە گۆڕی شەهیدان، یەک کەسم نەبینی، وامزانی لە ئاسمانەوە دابەزین". ئێشکگرەکە دەنگی دەلەرزی، دەستی دەلەرزی، خۆی دەلەرزی. "نازانم گولـلە لە کوێوە دەهات. یەکەم گولـلە بەر شانم کەوت و کەوتم. هاوارم کرد، دەمقیڕاند، ڕاکەن جەماعەت. هاتنە سەرمان". لەبەر برینی شانی دەنگی نەدەهاتە دەر.\nئەفسەر لە پێشمانەوە بوو، ئاوڕی دەدایەوە و هەنگاوی خێراتری دەنا، دەیوت "ڕاکەن، دراینە بەر هاوەن، دەسڕێژمان لێ دەکەن، گیانی خۆتان ڕزگارکەن و ڕاکەن" لە بەفرەکەدا، تکەی عارەقم لە تەوێڵیدا دەبینی.\nبە لێژاییەکەدا ڕامان دەکردە خوارەوە، گولـلەکان وەک کلوە بەفر دەبارین. بەفر و گولـلە دەهات و دەخلیسکاین، دەکەوتین و بە خشکە بەناو بەفرەکەدا دەخزاین.\nبەناو بەفرەکەدا دەخزانە خوار، ببووە شەڕی سەگ و گورگ. کڕێوە هەڵیدەکرد و چاوتان نەدەکرایەوە، کەوتبوونە بەر قەپاڵی چەقەڵ، کەوتبوونە دوای ئەفسەر، بەفر و هاوەن و گولـلەکان بەیەکەوە دادەبارین. گوێت لە هاواری کەسێک بوو. لات کردەوە، نەتناسییەوە. لە دەنگی " ئامانج"، "وریا"، "سەردار"، "ئەحمەد"، لە دەنگی هەموویان دەچوو. لات کردەوە. بەفرەکە سوور ببوو، دەتویست خۆت لە بەفرەکەدا بشاریتەوە، بکەویتە چاڵێکەوە و خۆت ون کەیت، ببیتە زیخێک و بەناو زەویەکەدا ڕۆبچیت.\nغلۆر دەبوویتەوە، دەکەوتی بەسەر ئەوانی تردا، ئەوانی تر دەکەوتن بەسەر تۆدا، بەفرەکە ڕەشێتی شەوی لە خۆیدا حەشار دابوو. خۆت بچووک کردەوە، دەترسایت، هاوارت دەکرد. لە ساتێکدا گەرم داهاتی، ئازارت نەبوو، " گولـلە لە سەرەتادا ئازاری نییە"، نازانی ئەمەت لە کێ بیستبوو. دەستت خستە سەر ئەژنۆت، تەڕ بوو. بۆ خوێن گەڕایت، هەڵم لە سەروو ئەژنۆتەوە دەردەچوو. چەمایتەوە، ڕەنگت وەک بەفرەکە سپی هەڵگەڕا. میزت کردبوو بە خۆتدا. ناوگەڵت گوشی، هەڵم و تەڕایی لە نێوان پەنجەکانتەوە دەردەچوون. شەرمت کرد، لە بەفرەکەدا خۆت گەوزاند، نەتدەویست ئەفسەر و هاوڕێکانت بە میز و ترسەکەت بزانن.\nئەو ئێوارەیە دایکم شلەی پەتاتەی لێ دەنا، برنجەکەی خستبووە سەر، تەمومژی ئەو ڕۆژە عەسری لێ کردبووین بە شەو، ئێوارەیەکی درەنگی کۆتایی مانگی شوبات بوو، سێ هەفتە بوو ماڵت بەجێ هێشتبوو. "ئەمڕۆ چەند شەهید هاتەوە بۆ شار گورگە گیان؟".. لە بەردەم عەلادینەکەدا کزۆڵەمان کردبوو. دایکم چاوەڕوان بوو وەڵامی بدەمەوە. تەقەی دەرگاکە کردینی بە بەرد، گوێمان هەڵخست. دووبارە تەقەی دەرگاکە. چاومان، وەک سیحری لێ کرا بێت، ئەبڵەق بوو.\n"کاروان" قوڕگی وشک بوو. " دایکە من بۆ شایی ناڕۆم، کەس لەو شاخ و بەفر و کڕێوەدا ژن ناهێنێت، وا ئەزانیت بۆ پاریس و لەندەن ئەڕۆم". وەستا، پۆستاڵەکانی ڕاگرتبوو تا دایکم جوانتر بیبینێت. "ئەم پۆستاڵانەت بۆ بۆیاخ کردووە"؟. لە بەردەم مەتبەخەکەدا وەستا بوو، وای دەوت بە دایکم.\n"کاروان" خۆی تفەنگ و مەخزەنەکانی لە خۆی بەستبوو، وەک ئەوەی لەبەردەم ماڵی خۆماندا شەڕ بکات. چاوەڕوانی هاوڕێکانی بوو، پێکەوە لە مێک زەمینیەکەدا، بڕۆنەوە بۆ شەڕ. شەڕی براکان.\nدایکت هاواری پۆستاڵەکانی دەکرد، ئەوانەی نزیکەی مانگێک پێش ئەو ئێوارەیە، بۆی بۆیاخ کردیت و تۆ توڕە بوویت.\nئەم بابەتە 151 جار خوێندراوەتەوە


بۆچى پارتى لە ئۆپراسیۆنەکە دەترسێت؟\nلەهەرێمى کوردستان ترسێکى زیاتر هەستپێدەکرێت لەبەرانبەر ئۆپراسیۆنە سەربازییە نوێیەکەى تورکیا لە قوڵایی خاکى هەرێم، بەهۆى گەورەیی ئۆپراسیۆنەکەوە، بەراورد بە ئۆپراسیۆنەکانى ڕابردوو کە زیاتر سنوردار بوون.\nئۆپراسیۆنە نوێیەکە کە ناوەڕاستى ئەم مانگە بە بۆردومانکردنى چەندین ناوچە لە هەرێمى کوردستان دەستیپێکرد، بە پاساوى هێرشکردنە سەر پێگەکانى پەکەکە، بەخێرایی گۆڕا بۆ ئۆپراسیۆنێکى فراوانتر لەوانەى پێشوو، بەتایبەت کە لە ئاسمان و زەمینەوە ئەو وڵاتە هێرشى چڕى دەستپێکردووە.\nدواى دەستپێکردنى ئۆپراسیۆنەکە، هێزێکى زۆرى تایبەتى کۆماندۆى تورکیا رەوانەى سنورى هەفتانین کران لەپارێزگاى دهۆک، هەروەها فڕۆکە جەنگییەکان بەچڕى بەردەوامن لە بۆردومانکردنى ناوچە جیاجیاکان.\nتورکیا بەدرێژایی ساڵانى ڕابردوو چەندین ئۆپراسیۆنى سەربازى دژى پەکەکە لەخاکى هەرێم ئەنجامداوە، ساڵى ڕابردوو ئەو وڵاتە دوو ئۆپراسیۆنى ئەنجامدا لە ناوچەى خواکورک، بەڵام هیچیان بەئەندازەى ئەم ئۆپراسیۆنە بەرفراوان نەبوون، بەتایبەت کە ئەمجارە لەزەمینیشەوە ئەو وڵاتە هێرشى دەستپێکردووە.\nئۆپراسیۆنەکەى ئەمجارە دواى چەند هەڕەشەیەکى پێشترى بەرپرسانى ئەنقەرە دێت بۆ ئەنجامدانى هێرشى زەمینى بۆ سەر قەندیل پێگەى سەرەکى پەکەکە.\nسەرچاوەیەکى سەربازى لە هەرێمى کوردستان بە ناس کوردى ڕایگەیاند "تورکیا چ جارێک هاتبێتە هەرێم نەگەڕاوەتەوە و جێپێی خۆى قایم کردووە، ئەمجارەش بەهەمان شێوەیە و لەو شوێنانە ناگەڕێتەوە کە بۆى هاتووە".\nتورکیا بەدرێژایی ساڵانى ڕابردوو چەندین کیلۆمەتر خاکى هەرێمى بەزاندووە، بە پاساوى هێرشکردنە سەر پەکەکە، دەیان بنکەى سەربازیشى لەو ناوچانە دروستکردووە.\nسەرچاوەکە وتى "پێدەچێت بەهۆى ئۆپراسیۆنەکەى ئەمجارەوە تورکیا بنکەى سەربازى زیاتر لە هەرێمى کوردستان دروستبکات و جێپێی خۆى زیاتر قایم بکات".\nباسى لەوەشکرد، هەرچەندە ئۆپراسیۆنەکە لەناو خاکى هەرێمدایە، بەڵام لەبەرئەوەى هەرێم بەشێکە لە عێراق، زیاتر پرسەکە پەیوەندى بە سەروەرى خاکى عێراقەوە هەیە، بەتایبەت کە سنورەکان لەلایەن هێزەکانى پاسەوانى سنورى سەر بە عێراقەوە دەپارێزرێن.\n"لەگەڵ ئەوەشدا رێککەوتنێکى پێشترى تورکیا هەیە لەگەڵ عێراق کە رێگە دەدات بەوەى ئەو وڵاتە بۆ راوەدونانى پەکەکە بە قوڵایی 10 کیلۆمەتر بێتە خاکى عێراقەوە"، سەرچاوەکە وایوت.\nئۆپراسیۆنە سەربازییەکەى ئەمجارەى تورکیا نیگەرانى هەرێمى کوردستان و عێراقى لێکەوتووەتەوە، بەڵام نیگەرانییەکانى بەغدا توندترن بەرانبەرى، بەتایبەت کە بەغدا باڵیۆزى ئەو وڵاتەى بانگهێشتکرد و پەیامى نیگەرانى پێگەیاند.\nبەڵام نیگەرانییەکان نەبوونەتە هۆى وەستان یان خاوبوونەوەى ئۆپراسیۆنەکان و تورکیا بەردەوامە لە ئۆپراسیۆنەکەى، کە شەهید و بریندارى لە ریزى هاوڵاتیانى مەدەنى لەناوچە سنورییەکانى هەرێم لێکەوتووەتەوە.\nنیگەرانییەکان لە هەرێم وردە وردە خەریکە زیاتر دەبن، بەتایبەت لەلاى بەرپرسانى پارتى دیموکراتى کوردستان کە وەک لایەنێک ناسراوە کە کەمتر دژى ئۆپراسیۆنەکانى ئەو وڵاتەیە.\nنیگەرانیەکان یەکەمجار لەلایەن هۆشیار زێبارى ئەندامى مەکتەبی سیاسی پارتییەوە راگەیەنران، کاتێک لە تویتێکدا رایگەیاندبوو، "هێرشی ئەم چەند ڕۆژەی توركیا لە سنوری زاخۆ لە هەرێمی کوردستان، گۆڕانكاری گرنگ و نوێی جیۆپۆلەتیكی نیشاندەدەن."\nئاماژەی بەوەشکردبوو "لێدوانەكانی بەرپرسانی توركیاش ئەوە پشتڕاست دەكەنەوە كە نیازیان هاتنەوەیە بۆ دەشتی نەینەوا و گەڕانەوە بۆ مێژووی كۆن، ئەوەش جێگای نیگەرانی ئێمەیە”.\nهەروەها دوێنێ (شەممە) جەعفەر ئیمینیکی، ئەندامی مەکتەبی سیاسیی پارتی ڕایگەیاندبوو، لەئێستادا پێکدادانە سەربازییەکانی نێوان پەکەکە و سوپای تورکیا نەک تەنها لە هەڵکشانی گەورەدایە، بەڵکو چووەتە قۆناغێکی مەترسیدارەوە کە زەنگی ئاگادارکەرەوەن بۆ سەر ئاسایشی نیشتمانی هەرێمی کوردستان لەڕووی سیاسیی و ئەمنی و ئابورییەوە.\nبەڕای جەعفەر ئیمینیکی، لایەنی سەرەکی لە هاوکێشەکەدا سەرکردایەتی هەرێمی کوردستانە، "پێویستە پێش ئەوەى کار لە کار بترازێت هەنگاو بنێت و تەنها بە سەرکۆنەکردن و قوربانیدان نەوەستێت، چونکە هەردوو لایەنی پێکدادانەکە ڕەحم بە لایەنێک ناکەن کە لاواز بێت."\nئەوە لەکاتێکدایە رۆژى 20ی حوزەیرانی 2020، پارتی دیموکراتی کوردستان لە راگەیەنراوێکدا رایگەیاندبوو، نیگەرانن لەبارەى گرژی و ئۆپراسیۆنە سەربازییەکانی تورکیا و ئێران بەڵام چەندینجار ئەو دوو وڵاتە وتوویانە "هیچ جۆرە دژایەتییەکیان لەگەڵ هەرێم نییە و هۆکاری بۆردومانەکانیش بوونی هێزە چەکدارە ئۆپۆزسیۆنە کوردییەکانە لەناو خاکی هەرێم."\nرەنگە بەشێکى نیگەرانییەکان پەیوەندى بەو قسەو باسانەوە هەبن کە باس لە ئەگەرى دروستکردنى ناوچەیەکى ئارام لەقوڵایی خاکى هەرێم، یان زیندوکردنەوەى ویلایەتى موسڵەوە هەبێت، کە لەو ئەگەرانەدا ناوچەکانى ژێر هەژمونى پارتى کەمدەبنەوە، بەوپێیەى ناوچەى فراوانى ئۆپراسیۆنەکە دەکەوێتە ناوچەکانى ژێر دەسەڵاتى ئەو پارتەوە.\nسەرچاوە سەربازییەکە وتى "نیگەرانییەکان پەیوەندى بەوەوە هەیە ئۆپراسیۆنەکەى ئەمجارەى تورکیا و ئامانجەکەى پێدەچێت زۆر گەورەتربێت لەوانەى پێشوو، چونکە یەکەمجارە تورکیا ئەو هێزە زۆرە دێنێتە هەرێم".\nلەبارەى ئەگەرى دروستکردنى ناوچەى ئارامەوە، سەرچاوەکە باسى لەوەکرد، ئەگەر شتێکى لەو شێوەیە هەبێت هەر لەسنورى 10 کیلۆمەتردا دەبێت، هەرچەندە تورکیا ساڵانێکى زۆرە لەچەندین ناوچە بوونى سەربازى هەیە و بنکەى هەیە.\nزۆرینەى ڕووسەكان پشتگیرى لە هەموارکردنەوەى دەستور دەکەن لە بەرژەوەندى پۆتن\n2020.07.02 - 10:35\nئۆپراسیۆنەکانى تورکیا لە هەرێمى کوردستان ئەندامانى کۆنگرێسى ئەمریکاى هێنایە دەنگ\n2020.06.30 - 15:54\nتوركیا لەسەر ئۆپراسیۆنە سەربازییەکەى وەڵامی عێراق دەداتەوە\n2020.06.27 - 11:36


لوقمان غەفوور: فوجەیرە ئەبێتە بەھانەیەکی باش. – WTARIKURD\nلوقمان غەفوور: فوجەیرە ئەبێتە بەھانەیەکی باش.\nکاتێک سەدام، وڵاتی کوەیتی لەساڵی 1990 داگیرکرد، ھیچ بەھانەیەک نەمابوو بۆ لێدانی عیراق. لەوکاتەدا ئەمریکا داوای لەسەدام دەکرد کە بکشێتەوە، بەھەمان شێوە ڕۆژانە پەیتا پەیتا ڕۆژنامەنووسی بیانی و دیپلۆماتی وڵاتان سەدامیان وەک پاڵەوان نیشان دەدات کە بەشێک لە وڵاتی ئیسرائیل و ھێزەکانی ئەمریکا لەکەنداو ئەسوتێنێت. سەدام ئەوکات بیری چووبۆوە کە ئەمریکا شارۆچکەی “فاو”ی بەچەکی لەیزەر بۆ گرتەوە، بەشێک لەسەربازە عیراقییەکان لە ناوەڕاستی ھەشتاو ھەشتدا ئیعترافیان کرد، کە کەس نەیزانی چۆن چونەتەوە فاو. کە گەیشتینە فاو جەستەی سەربازە ئیرانییەکان بووبوون بە خەڵوز.\nئێستاش ئێران ھەمان دەردی تووشبووە، جگە لە ئەمریکا، ھەریەک لە ئیسرائیل، بەریتانیا و فەرەنسا و سعودیە، ئیمارات، قەتەر، بە ڕوونی دژی ئێرانن. ئێران وەک تەنێکی پەڕ و باڵکراو و نامۆی لێھاتووە لەناوچەکە. تەنانەت تا ئەو دۆخی جەنگی دەروونی و ئابوورییە درێژە بکێشێت، کێرڤی داتەپینی زیاتر لە وڵاتەکەیدا بەرزدەبێتەوە. مانەوەی دۆخی لەشکرکێشی ئەمریکا بۆ کەندا و جەنگی دەروونی لەگەڵ ئێران، ڕۆژ بەڕۆژ زیانی زیاتر ئەکات بەبەرۆکی ئێراندا. بەپێچەوانەوە لەھێرشکردنە سەر ئێراندا، ئەو وەک کەبشی فیدا و قوربانی خۆی دەبینێتەوە کە غەدری لێدەکرێت، بەڵام دۆخی ئێستا داڕزانی زیاتری ئابووری و گوشەگیری زیاتر بەدوای خۆیدا دەھێنێت. چونکە دوور نییە ئیتر ڕۆژ لەدوای ڕۆژ مەلەفی نوێ بۆ ئێران نەکەنەوە.\nرووداوە نوێیەکەی ئەم دواییەی فوجەیرە کە چوار گەشتی بارھەڵگری نەوت کە دوانیان سعودین و دوانەکەی تر ئیماراتین، تووشی کاری تێکدەرانە بوونەتەوە. بێئەوەی تائێستا کەس بەرپرسیارێتی بگرێتەئەستۆ، دەستپێکی کردنەوەی مەلەفی نوێیە بۆ ئێران. دەشێت لەمەودوا ھەرچییەک لەکەنداو رووبدات بخرێتە سەر شانوملی ئێران.\nئێمارات و عوممان و سعودییە و قەتەر داوای لێکۆڵینەوە دەکەن. لەکاتێکدا ئیمارات تا 24 سەعات لە ڕووداوەکەش ئیعترافی بەبوونی ڕووداوەکە نەکرد و پێیوابوو ھیچ ڕووینەداوە. وەک وتم، دەشێت ڕووداوەکەی فوجەیرە مەلەفێکی نوێ بێت بۆ تۆمەتبارکردنی ئێران لەکاتێکدا ئێران چەند سەعاتێک دوای رووداوەکە وەک لەزمان دەرچوون لەلایەن بەرپرسێکی باڵاوە وتی؛ “ئێمە وتمان ئاوەکانی کەنداو ئاسایشی تیا نەماوە!”\nماوەیەکی تر وایلێدێت ئێران لەبری ھەڕەشەی داخستنی گەرووی ھورمز و ھەڕەشە لە ئەمریکا، ئەبێت بەرگری لەخۆی بکات لەسەر ئەو دۆسێیانەی لەسەری زیندوو دەکەنەوە لەکەنداوی فارس. وا لەئێران دەکەن نەک تەنیا جوڵەی بازرگانی، جوڵەی سەربازیشی لەکەنداو سڕدەکەن. بەرپرسانی ئێران خۆیان لەو ڕاستییە ناشارنەوە کە بەھۆی ئەم فشارە نوێیەی ئەمریکاوە، دۆخی ئابووری ئێران لە کاتی جەنگی ئێران – عیراق خراپترە و ٥٠٪ی خەڵکی ئێران لەخوار ھێڵی ھەژارییەوەیە.\nوێرای ئەوەی بەندەری فوجەیرە کە گەورەترین بەندەری بازرگانییە، ناکەوێتە کەنداوی عەرەبییەوە بەڵکو دەکەوێتە سەر دەریای عوممان و لەڕێگەی گەرووی ھورمزەوە دەبەسترێتەوە بە کەنداوی عەرەبی.\nنەوزادى موهەندیس: عێراق لەنێوان ئەمریکا و ئێراندا کامیان؟\nدکتۆر محەمەد ئەمين: ئاسایشی خۆراک و ڕه‌هه‌نده‌کانی.


تازەکەند باباگەنجە - ویکیپیدیا، ئینسایکڵۆپیدیای ئازاد\nتازەکند باباگنجە - Tazeh Kand-e Baba Ganjeh\nپۆتانەکان: 37°43′24.5″N 45°07′52.5″E / 37.723472°N 45.131250°E / 37.723472; 45.131250پۆتانەکان: 37°43′24.5″N 45°07′52.5″E / 37.723472°N 45.131250°E / 37.723472; 45.131250\nتازەکەند باباگەنجە گوندێکە، کەوتووەتە گوندەواری نازیا ئەڤراز، ناوچەی نازی، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nتازەکەند باباگەنجە ھاوسنوورە لەگەڵ ئەم گوندانە:\nلە ڕۆژاواوە لەگەڵ گوندی حەیدەرلی بەیلەر.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٠) کەس و (١٣) خێزان بووە.\nوەرگیراو لە «https://ckb.wikipedia.org/w/index.php?title=تازەکەند_باباگەنجە&oldid=909452»


باییک دخوازیت ناکۆکیێن د ناڤا یەنەکێ دا کوور بکەت - دارکا مازی\nباییک دخوازیت ناکۆکیێن د ناڤا یەنەکێ دا کوور بکەت\nلۆقمان حەسەن ئەرتاش\nئیراق بەر ب ھلبژارتنەکا پێشوەخت دچیت و رۆژ ب رۆژ گەرماھیا بانگەشەیا ھلبژارتنێ ل کوچە و کۆلانێن ئیراقێ و ھەرێما کوردستانێ ژی دهێتە دیتن. د ھلبژارتنا سالا 2018ێ دا پەدەکێ 25 پەرلەمەنتەر ب دەست خستن و ل سەر ئاستا ھەرێما کوردستانێ بوو یەکەم و د پەرلەمەنتۆیا ئیراقێ دا بوو خوەدی رۆلەکێ گەلەکێ گرنگە. ووسا دیارە، دێ پەدەکە دیسان د ڤێ ھلبژارتنێ دا ل سەرانسەری ھەرێما کوردستانێ ببیتە حزبا یەکەم و زۆرترین دەنگان ب دەست بێخیت.\nھەرچەند کرێگرتیێن وەلاتێن داگیرکەر ل ناڤا کوردستانێ خواستن د سالا 2019-2020 و د دەستپێکا سالا 2021ێ دا ئارامیا کوردستانێ تێک بدەن لێ بەلێ ئەو خەیالێن وان نەھاتنە جی. ھەرچەند حەشدا شەعبی و ھەڤکارێن وێ خواستن ترسێ بێخن ناڤا خەلکی و ئێریشێن ب بالافرێن بێفرۆکەڤان پێک ئانین ئەو ژی بێ ئەنجام بوون.\nمە، ھەموویان دیت حکوومەتا نەھەم یا مەسروور بارزانی ژ رۆژا دەست ب کار بووی ھەول ددەت داویێ ل گەندەلیێ بینیت و یاسایێن چاکسازیێ دەردکەت. یاسایێن چاکسازیێ، یەکخستنا ھێزێن پێشمەرگە، ھەولێن ب داویکرنا گەندەلیێ، رێکەفتنا لگەل بەغدایێ د وارێ ڤەگەرا پێشمەرگە ژ بۆ کەرکووک و خورماتوو و خانەقینێ و ژ ھەموویان ژی گرنگتر دیلۆماسیا سەرۆک بارزانی و سەرۆکێ ھەرێما کوردستانێ نیشانەیێن وێ یەکێ نە کو پەدەکە گارانتیا ئارامییێ یە ل ھەرێما کوردستانێ و ئەو دکارن سبەرۆژا کوردان بپارێزن، خزمەتگوزاریا ژ بۆ گەلێ کورد بکەن.\nل ئالیێ دی ھەڤسەرۆکێ کەجەکێ جەمیل بایک ژ بۆ ھلبژارتنا پێشوەختا ئیراقێ بانگا ئالیکاریێ و پشتەڤانیێ ل یەنەکێ کر. جەمیل بایک و پەکەکە کو رۆژانە دبنە سەداما بۆردوومانا گوندێن ھەرێما کوردستانێ، رۆژانە ئێریشی پێشمەرگەیان دکەن و دبنە سەدەما وێرانبوونا گوند و مالێن خەلکێ ب وێ داخویانیێ نە فایدە بەلکو زیانەکا مەزن بدەنە یەنەکێ.\nجەمیل بایک ب وێ داخویانیێ دخوازیت ناکۆکیێن ناڤا یەنەکێ دا کوورتر بکەت و یەنەکێ بکەتە ئارمانجا ترکیێ دا کو ترکیا رۆژانە سنۆرێن سلێمانیێ ژی بۆردوومان بکەت.\nیەنەکە گەلەک باش دزانیت زییانا پەکەکێ گەھاندیە وێ د تەمەنێ وێ دا چ کەسەکێ ئەو زییان نەگەهاندیە وی و دڤێت ب بالداری بەرامبەر پەکەکێ ھەلوەستەکێ وەربگرن و نەھێلن پەکەکە دەستێوەردانێ د کارێن وێ دا بکەت.\nد دەمەکێ دا کو پەکەکێ بەریا 2 ھەفتەیان پشتەڤانیا خوە ژ بۆ لاھور جەنگی راگھاندبوو، نھا چاوا دبیت کو ئەو ببنە پشتەڤانێن بافل و قوباد تالابانی.


ئاراسته‌ى هاتن و ڕۆیشتن له هه‌رێمه‌وه بۆ به‌غداد گۆڕا\nهاتوچۆی كه‌ركوك شۆفێران ئاگادارده‌كاته‌وه كه به‌هۆی لافاوه‌كه‌ى چه‌ند ڕۆژى ڕابردووەوە زیان به‌ر پردى داقوق كه‌وتووه، بۆیه هاتن و ڕۆیشتن له هه‌رێمه‌وه بۆ به‌غداد له تكریته‌وه ده‌بێت.\nله ڕاگه‌یه‌ندراوێكدا به‌ڕێوه‌به‌رایه‌تیی پۆلیسی هاتوچۆی کەرکوک ئاماژه‌ى به‌وه‌كردووه، “بۆ ماوه‌یه‌كى كاتی هاتن و ڕۆیشتن لە شارەکانی هەرێمی کوردستانەوە بۆ بەغداد و بەپێچەوانەشەوە لەڕێگەی تکریتەوە دەبێت”.\nهۆكاره‌كه‌شی بۆ ئه‌وه گه‌ڕاندووه‌ته‌وه، به‌هۆی لافاوه‌كه‌ى چه‌ند ڕۆژى ڕابردووەوە پردى داقوق زیانى به‌ركه‌وتووه، بۆیه تاوه‌كو پرده‌كه چاکدەکرێتەوە ده‌بێت له‌و ڕێگه‌یه‌وه شۆفێران هاتوچۆبكه‌ن كه به‌نیازن له هه‌رێمه‌وه بڕۆنه به‌غداد.\nڕێگاى هه‌رێم -به‌غداد\nڕۆڵی ئیسرائیل لە كوشتنی سلێمانی دا چی بووە؟\nکێ یەکەم ئۆتۆمبێلی ھێنایە عێراق؟\nنرخی دراوەكان بۆ ئەمڕۆ شەممە لە بازاڕەكانی هەرێمی كوردستان بڵاوکرانەوە، نرخی دۆلار بەراورد بە نرخی پێشووی بەرزبووەتەوە. لە…\nجوتیار عادل: چه‌ندین جار بەغدادمان له‌و بۆشاییه ئه‌منییەی ناوچه كوردستانییه‌كان ئاگاداركردووه‌ته‌وه\nوته‌بێژى حكومه‌تى هه‌رێمى كوردستان ڕایده‌گه‌یه‌نێت، حکومەتی هەرێم چەندین جار حکومەتی فیدراڵی ئاگادارکردووه‌تەوە لەو بۆشاییە ئەمنییانه‌ى کە لە ناوچە…\nلەگەڵ ئەوەی لە زۆرینەی جیهانی ئیسلامیدا ڕۆژی سێشەممە 13 ی نیسان وەک یەکەم ڕۆژی مانگی ڕەمەزان دیاریکراوە، هاوکات…


نه‌به‌رپرسیارییا هنده‌ك هه‌ڤژینان و رێیێن چاره‌سه‌ریێ چنه؟ - وارمیدیا\nنه‌به‌رپرسیارییا هنده‌ك هه‌ڤژینان و رێیێن چاره‌سه‌ریێ چنه؟\nمێژوویا به‌لاڤكرنێ: 2015/07/26 - 10:34 ص\nبێ گومان هوون ل ده‌ردوورێن خۆ دگه‌ل هه‌ڤژینێن بێ به‌رپرسیار رووبروو بووینه كو ب هیچ شێوه‌یه‌كى ل بن بارێ ئه‌ركێن خۆ ناچن و هه‌رده‌م به‌رپرسیاریێن جودا جودا یێن گرێداى خێزانێ پشتگوهـ دهاڤێژن.\nكه‌یخۆشى، دلۆڤانى، راستگۆیى، لێبۆرین و فیداكاریێ و…. هه‌موو ژ ساخله‌تێن پۆزه‌تیڤن كو ژیانێ شرینتر لێ دكه‌ن، لێ وه‌رگرتنا به‌رپرسیاریێ ب ئه‌ركه‌كێ گرنگ و پێدڤى بۆ به‌رده‌وامییا ژیانا هه‌ڤپشك و موكومكرنا وێ دهێته هژمارتن.\nئه‌گه‌رێن نه‌پرسیارییا هنده‌ك ژ هه‌ڤژینان\nگه‌له‌ك ژ هه‌ڤژینان، به‌رانبه‌ر ڤێ ئاریشه‌یێ رووبروونه و ریهـ و ریشالێن وێ نه‌بوونا به‌رفره‌هییا هزر و ده‌روونى بۆ هه‌ڤژنییێ یه كو لده‌ڤ هنده‌ك ژ ژن و مێران هه‌یه. وه‌رگرتنا به‌رپرسیاریێ ئێك ژ گرنگترین تایێن سه‌ره‌كى یێن مه‌زنبوون و به‌رفره‌هبوونا عه‌قلى یه و كه‌سێ كو نه‌گه‌هشتبیته ڤێ مه‌زنبوونێ، دڤێت لدووڤ بده‌ستڤه‌ئینانا شیانا وه‌رگرتنا به‌رپرسیاریێ بیت تا كو بشێت هه‌ڤژینییه‌كا سه‌ركه‌ڤتى و شاد هه‌بیت.\nنه‌تێگه‌هشتن د واته‌یا هه‌ڤژینیێ\nگه‌له‌ك كه‌سان، نه بتنێ پیڤه‌رێن هه‌ڤژینیێ یێن گه‌له‌ك لاواز هه‌نه، به‌لكو به‌رى پێكئینانا هه‌ڤژینیێ د كووراتییا به‌رپرسیاریێ د ژیانا هه‌ڤپشك نه‌گه‌هشتینه و یا بالكێشتر ئه‌وه كو د ژیانا هه‌ڤژینیێ ژى دا لدووڤ حه‌زێن خۆ نه، دێ بێژى كو هه‌ڤژینی رێیا ئازادییا وان بوویه، نه ده‌سپێكا وه‌رگرتنا به‌رپرسیارییا گران. موخابن هنده‌ك ژ كه‌سێن خودان هه‌ڤژین، ئه‌ز سالارى و ئێكانه‌یی كو ژ تایبه‌تمه‌ندیبێن سه‌رده‌مێ زگورداتیێ یه، هێشتا ژبیرنه‌كرینه و د سه‌روبه‌رێ هه‌ڤژیناتیێ دا ژى هزردكه‌ن كو دشێن وه‌ك به‌رێ بن و ره‌فتارێ بكه‌ن، د سه‌روبه‌ره‌كى دا كو هه‌ڤژیناتى واته ئه‌م، خێزان سالارى، لێبۆرین و فیداكارى.\nبێ به‌رپرسیارییا دارایى\nنه‌وه‌رگرتنا به‌رپرسیارییا دارایى و ئابوورى، نه‌بوونا باوه‌ریێ ، نه‌بوونا ئارمانج و بێ هزرییێ، ژ نیشانێن نه‌گه‌هشتن و نه‌بوونا مه‌زناتییا كه‌سایه‌تییێ یه. كه‌سێن نه‌مه‌زنبووى، ئه‌و كه‌سن كو سه‌ره‌راى زێده‌بوونا ژیێ وان، مه‌زن نه‌بووینه. ژن و زه‌لامێن كو ئه‌ڤ لاوازییه هه‌ی، كه‌سایه‌تییا وان (مه‌زناهی) دگه‌ل (زاڕۆتیێ) تێكه‌ل بوویه كو ژ ره‌فتارێن به‌رپرسیارانه و باش دوور دبن و به‌ره‌ڤ خۆشییا زاڕۆتیێ، كو بۆ وان پتر ژ مه‌زناتییا عاقلى و لۆژیكى خۆشتر و خوازیارتره، دچن. ئه‌ڤه گه‌له‌ك جاران هه‌لومه‌رجه‌كى دروستدكه‌ن كو د ڤى هه‌لومه‌رجى دا، هه‌ڤژینا وان رۆلێ دایكێ بۆ وان دگێڕن، ب گۆتنه‌كا دى، ئه‌و وه‌ك زاڕۆیه‌كى نه كو هه‌موو ده‌مان چاڤه‌رێى قورتالكه‌ره‌كى نه كو بگه‌هیت و كارێن وى ئه‌نجام بده‌ت.\nپێڤه‌گرێدانا زێده، بێ هزرى یا هه‌رده‌مى\nهنده‌ك ژ كه‌سان هه‌رچه‌نده كو ژ لایێ ژیى ڤه د مه‌زنن، لێ هه‌ر وه‌ك به‌رێ د سه‌روبه‌رێ زاڕۆتییا خۆدانه و خۆ ژ وه‌رگرتنا هه‌ر جۆره به‌رپرسیارییه‌كێ دوور دكه‌ن. ئه‌ڤه د خێزانێن پشته‌ڤانلێكه‌ر دا مه‌زن بووینه و تا راده‌یه‌كى د گرێداینه و هه‌رده‌م د ناز و نه‌عمه‌تێ دا بووینه كو هیچ ده‌مه‌كى هزر ناكه‌ن كو ئێدى كور و كچێن بچووكێن به‌رێ نینن و دڤێت سه‌ربه‌خۆ و پشتبه‌ستێن خۆ بن. دێ بێژى ژبیر دكه‌ن كو رۆلێ نوو یێ بناڤێ هه‌ڤژینی وه‌رگرتینه و دڤێت ل دووڤ وێ رۆلێ خۆ بگێرن.\nكچێن گه‌له‌ك پاره‌ى خه‌رج دكه‌ن\nئه‌ڤ ژنه نه‌هاتینه په‌روه‌ده‌كرن و فێرنه‌بووینه كو ژن دڤێت وه‌ك زه‌لامى به‌رپرسیاریێ وه‌ربگریت، كارتێكرنا ژنێ ل سه‌ر زه‌لامى پتره، تا راده‌یه‌كى یه كو دشێت جاره‌كا دى زه‌لامى ئاڤابكه‌ت. ژنا باش، گوهدار و پاك، زه‌لامه‌كێ هه‌ژار دكه‌ته پاشا. مخابن گه‌له‌ك ژ دایك و بابان د په‌روه‌رده‌كرنا كچێن خۆ خه‌مسارى كریه و ئه‌و فێرى به‌رپرسیاریێ و وه‌رگرتنا وێ نه‌كرینه. كچ به‌رێ بنى یێ ئاشى یه و وه‌رگرتنا به‌رپرسیارییا بۆ وان، بۆ ژیانه‌كا سه‌ربه‌خۆ و پێشڤه‌چوونا وێ گه‌له‌ك یا گرنگه.\nپه‌روه‌ردركرنێن شاش یێن خێزانى، هه‌رده‌م ئارێشه‌ساز بووینه، دلۆڤانیێن زێده و نه د جهێ خۆدا یان گڤاشتنێن زێده و نه‌خۆشیێن د دووڤدا، زولمه‌كا دیار و نه‌خۆش یا دایكوبابان ل سه‌ر زاڕۆیانه كو دبیته ئه‌گه‌ر كو وان شیانێن گوهدارییا په‌یڤا “نه” نه‌بیت و بۆ گه‌هشتنا ئارمانجێن خۆ بزاڤێ نه‌كه‌ن و چاڤه‌رێ بن ئارمانجا وان به‌ره‌ڤ وان بهێت. هنده‌ك زه‌لام ب ئه‌گه‌رێ وان په‌روه‌رده‌یێن شاش یێن به‌رێ یێن دایكۆبابان، ئاماده‌ییا رووبرووبوون دگه‌ل ئاریشه‌یان نینه، وه‌ك زاڕۆیان پیێن خۆ ل ئه‌ردى دده‌ن و ره‌فتارێن بتمامى یێن زاڕۆیان دكه‌ن، ئه‌ڤه د سه‌روبه‌ره‌كى دایه كو ئه‌گه‌ر كوڕه‌كى فێرى وه‌رگرتنا به‌رپرسیاریێ نه‌كه‌ین، نه‌شێن چاڤه‌رێ بین كو ب ئاسانى دێ به‌ره‌ڤ جیهانا زه‌لامینیێ چیت.\nده‌مێ بێ به‌رپرسیارى وه‌ك سیمبۆلێ بیت\nئه‌ڤ ده‌سته‌یه ژ كه‌سان، ب گشتى ساخله‌تا بێ به‌رپرسیاریێ ژ بیاڤێ خێزانێ و د په‌یوه‌ندییا راسته‌خۆ دگه‌ل فێركرنێن دایكوباب، برا، خاله‌ت، مام، خال، مه‌ت و …. هتد، وه‌رگرتینه یان د بیاڤه‌كێ دى یێ ژیانێ دا ب برێیا په‌یوه‌ندیێ دگه‌ل كه‌سێن بێ به‌رپرسیار فێر بووینه كو ئه‌گه‌ر بێ به‌رپرسیاربن. پاداشته‌كێ باشتر وه‌ردگرن و ژیانه‌كا ئاسانتر و بێ گرفت دێ هه‌بیت و ژ وێ چه‌ندێ كو ده‌ردورێن وى ژى ببۆرینا ده‌مى كه‌سه‌كێ ب ڤى ره‌نگى ب هه‌موو پشتگوهاڤێتنا كارێن وى، وى وه‌ردگرن و ئێدى چاڤه‌رییا ئه‌نجامدانا هیچ كاره‌كى ژێ نه‌بیت، تایبه‌تمه‌ندییا بێ به‌رپرسیاریێ د ده‌روونێ ڤى كه‌سێ بێ به‌رپرسیار بهێز دبیت و د ئه‌نجامدا كه‌سه‌كێ بێ به‌رپرسیار د جیهانا ته‌نا دا، ئه‌وا وى بۆ خۆ دروستكری، هه‌ست ب ره‌زامه‌ندیێ و خۆشیێ دكه‌ت، چونكه هیچ كه‌سه‌كى چو چاڤه‌رێیى بۆ ئه‌نجامدانا هیچ كاره‌كى ژ وى نینه و ئه‌ڤه دشێت ب هزره‌كا ته‌نا بگه‌هیته پێدڤى و خواستێن خۆ، ب ڤێ چه‌ندێ هێدى هێدى بێ به‌رپرسیاره‌تى یا وى ب ساخله‌تێن وه‌ك “چاڤه‌رێبوون”، “خۆ ڤیان”، “ڤیانا مفاى”، ” ركوویى” و “زێده ڤیان” د رێیا ده‌ستكه‌ڤتنا خواستێن وى یێن كه‌سایه‌تى دهێته گوهۆڕین.\nكاركرنا ژنان و بێ به‌رپرسیارییا زه‌لامان\nكاركرنا ژنان ئێك ژ به‌لگه‌یێن بێ به‌رپرسیارییا زه‌لامانه، ئه‌و زه‌لامێن ژ به‌رپرسیاریێ دره‌ڤن، كاركرنا ژنان ب مافه‌كێ ره‌وا دزانن و ئه‌و ب هه‌ڤژینێن خۆ دده‌ن و ئه‌گه‌را ڤێ رێدانێ، بۆ وان دبیته رێیه‌ك تا ب ڤێ رێ د ئه‌نجامدانا ئه‌ركێن خۆ، ژ به‌رپرسیاریێ دوور بكه‌ن. نها كو كاركرنا ژنه‌كێ هاریكارییا گێڕانا ژیانا ئابوورى یا خێزانێ یه، لێ ژ به‌رپرسیارییا رێڤه‌برنا ژیانا زه‌لامى كێم ناكه‌ت.\nده‌مێ بۆ پێشكه‌ڤتنێ سنۆره‌ك نه‌بیت\nپێشكه‌ڤتنێن نوو هه‌ر چه‌نده ره‌حه‌تى ئینایه، لێ ب هه‌مان راده ژى ئه‌گه‌رێ ئازار و ئێشاندنا مه بوویه. ئه‌ڤرۆ ئه‌م هه‌موو ب جۆره‌كى د پێله‌ك ژ ته‌كنۆلۆژیا و ئازادیێن گرێداى ب وێ نقووم بووینه. ئازادیێن زێده، هه‌ستا به‌رپرسیاریێ كێم دكه‌ت، هه‌موو خواستێن مه د ماوه‌یه‌كێ كورت و ب بچووكترین زه‌حمه‌ت بجه دهێن و ئه‌ڤه ئه‌گه‌ره‌كێ موكومه بۆ نه‌ڤیانا بزاڤه‌كا زێده و ب شێوه‌یه‌كێ ئاسایى ده‌مێ پێدڤیاتی بۆ بزاڤێ كێم دبیت، هه‌ستا به‌رپرسیاریێ ژى كێم دبیت.\nهه‌ڤژینێ كو چو ئاگه‌هى ده‌رباره‌ى ئه‌ركێن خۆ نه‌بیت، بێ گومان ده‌رباره‌ى خۆ ژى دێ یێ نه‌زان بیت، ب ڤى ره‌نگى چو جاران نه‌شێین ژ چاڤه‌رێى كه‌سه‌كى بین كو به‌رانبه‌ر خۆ هه‌ست ب به‌رپرسیاریێ نه‌كه‌ت، به‌رانبه‌ر كه‌سه‌كێ دى هه‌ستا به‌رپرسیاریێ هه‌بیت، كارى ژ ریهـ و ریشال ئاریشه هه‌نه و هه‌رده‌م دڤێت لدووڤ چاره‌یا بنه‌ره‌تى بین.\nبێ به‌رپرسیاریێن مۆدرێن\nب ئه‌گه‌رێ گوهۆڕینا رێبازێن ژیانێ، گه‌له‌ك ژ هه‌ڤژینان ب شێوه‌یێ تمام چاڤلێكه‌رانه و كوركورانه ل سه‌ر بنیات و رێیه‌كێ د ژیانێ دا دچن كو هنده‌ك جاران دگه‌ل هه‌لومه‌رجێن وان ناگونجیت و ب روودانا ئاریشه‌یێن زێده تمام دبیت. هنده‌ك كه‌س بێى هزركرن و ژبه‌ر جۆشێ، چاڤێ خۆ ل سه‌ر راستیێن هه‌ى دگرن و هنده‌ك هه‌لومه‌رج دڤێن كو پتر د رێیا راكرنا به‌رپرسیارییا ژیانێ وان بیت. وان خۆراگرتن ل به‌رانبه‌ر به‌رپرسیاریێن گران یێن هاتینه پێش و نه‌هاتینه پێناسه‌كرن ل سه‌ر ملێن خۆ لاداینه و لسه‌ر ملێن لایێ به‌رانبه‌ر داناینه.\nل به‌رانبه‌ر بێ به‌رپرسیارییا هه‌ڤژینى دڤێت چو بهێته كرن؟\n– دگه‌ل هه‌ڤژینێ خۆ ركوویى نه‌بن.\n– پشته‌ڤانییا زێده ژ هه‌ڤژینى قه‌ده‌غه‌یه.\n– دڤێت هه‌ڤژین بۆ ئه‌نجامدانا ئه‌ركا بهێته نه‌چاركرن.\n– گوهاڕتنا رۆلێن ژن و مێرى قه‌ده‌غه‌یه.\n– هه‌ڤژینێ خۆ دگه‌ل پێشهاتێن بێ به‌رپرسیاریێ ئاشنا بكه‌ن.\n– دانوستاندن باشترین و به‌رهۆزترین رێیه.


15:34 - 1 سەرماوەز 2716\nکرداری شۆڕشگێڕی، کردەیەکی مرۆڤانیی سەرچاوەگرتووە لە خۆشەویستی و ئەڤینی ئازادی کە لە پرۆسەیەکی زەمانیدا دەبێتە باوەڕ و سەرجەم ئاکاری مرۆڤی شۆڕشگێر دەخاتە ژێر کاریگەریی خۆیەوە.\nشۆڕشی نیشتیمانیی کوردستان سەرەتا شۆڕشێکە لە دەرووندا، بەڵام تەنیا لەم قۆناغەدا قەتیس نامێنێتەوە. لە دید و تێڕوانینی مرۆڤێکی شۆڕشگێڕدا، مرۆڤ و مافەکانی بابەتی شۆڕشن و هەربۆیە دەتوانین بێژین کە کردەی شۆڕشگێڕی، کردەیەکی مرۆڤ تەوارانەیە و لەم ڕوانگەیەوە ئامانجی کردەی شۆڕشگێڕی بەرزنرخاندنی مرۆڤ و مافەکانییەتی و هەوڵێکە بۆ گۆڕینی دۆخی هەنووکەیی مرۆڤ کە تەبا نیە لەگەڵ نرخ و بەهاکان و مافەکانیدا.\nئامانجی مرۆڤی شۆڕشگێڕ، تەنیا تێکەوەپێچانی دۆخی ئارایی نیە، واتە تەنیا تێکدەر و ڕووخێنەر و هەڵوەشێنەر نیە، بەڵکوو ئامانج لە هەڵوەشانەوە، بنیاتنان و ڕۆنانێکی سەرلەنوێیە کە تەبا بێت لەگەڵ نرخ و بەهاکانی مرۆڤدا .\nواتە مرۆڤی شۆڕشگێڕ ئەوەندەی کە سەرقاڵی ڕاگەیاندن و لەقاودان و خەباتە، لەوەش زیاتر دەبێ سەرنج بداتە ڕۆنان و بنیاتنان و ئاڤا کردن.\nکردەی مرۆڤی شۆڕشگێر ئامانجخوازانەیە و مرۆڤی شۆڕشگێڕ بوونەوەرێکی ئارمانجخوازە و چاوی بڕیوەتە ئاسۆی ڕزگاری و لەم ڕێگەیەشدا، سنگفراوان و یەکیەتیخوازە و خاوەن ئاکارێکی پلۆرالیستییە و فرەیی قەبووڵ دەکات و دژی هەرچەشنە تاکڕەوییەکە کە مەیلی بەلای پاوانکردن و ئەوپەڕگیریدا هەبێ.\nتەنیا دەتوانین بە کردەیەک بێژین شۆڕشگێڕانە کە ئامانجی داد پەروەری بێت و خودی کردەکەش دادپەروەرانە بێت.\nمرۆڤی شۆڕشگێڕ پێش ئەوەی دادخوازبێت، دەبێ دادپەروەر بێت. چوونکە تەنیا مرۆڤی دادپەروەرە کە دەتوانێ داد خواز بێت.\nکردەی شۆڕشگێڕانە، کردەیەکی ئاوەزخوازانەیە. واتە ئەوە ئاوەزە کە دەبێتە چرای ڕێنیشاندەری مرۆڤی شۆڕشگێڕ بۆ گەیشتن بە ئامانجە مرۆڤانییەکان. بەو هۆیەوە کە ئامانجی شۆڕش دادپەروەری یە، کردەی شۆڕشگێڕانە دەبێ لەژێر ڕۆشنایی ئاوەزدا ڕێ بکا تا بتوانێ دادپەروەری ئاڤا بکات. کردەی کوێر و هەستەکیی و هەڵنەسەنگێنراو، چوونکە نائاوەزمەندانەیە، ناتوانێ دینامۆی گەیشتن بە دادپەروەری بێت کە خۆی چەمکێکی سەرچاوەگرتوو لە ئاوەزە.\nشۆڕشی کوردستان پێویستە، شۆڕشی سەرجەم چین و توێژەکانی خەڵکی کوردستان بێت. چوونکە پێکناکۆکیی سەرەکی لە ڕۆژهەڵاتی کوردستاندا، پێکناکۆکیی نێوان گەلی بندەست و گەلی سەردەستە و هەر ئەو پێکناکۆکی و کەلێنە سەرەکییەشە کە پێماندەڵێت، قۆناغی ئێستای خەباتی کورد لە ڕۆژهەڵاتدا، قۆناغی ڕزگاریی نیشتیمانییە. ڕزگاریی نیشتیمانی، چەمکێکی گشتی و گشتگیرە و سەرجەم چین و توێژەکانی کۆمەڵگای کوردستان دەگرێتەوە و تا کاتێ سەرجەم چین و توێژەکان لە شۆڕشی نیشتیمانیی کوردستاندا، خۆیان نەبیننەوە و ڕێکنەخرێن و ئاراستە نەکرێن، ئاسۆی ڕزگاری ناڕوون و لێڵ دەمێنێتەوە.\nلە قۆناغی ڕزگاریی نیشتیمانی‌دا، پێوستە بزاڤی کورد پێ لەسەر خاڵە هاوبەشەکان دابگرێ و لە هێنانەگۆڕی هەر پرسێک کە ببێتە هۆی ناکۆکی و پەرتەوازەیی خۆی ببوێرێ و یەکڕیزیی نیشتیمانی ببێتە بنەمای گشت کردە و هەڵوێستە سیاسییەکان.\nخەڵک و بزاڤی نیشتیمانی کورد پێویستە لە کردەکانیاندا هەوڵ بدەن، پێکناکۆکیی نێوان گەلی بندەست و سەردەست، توند و کەلێنی نێوان ئەو دوو جەمسەرە هەراوتر بکەنەوە تا شۆڕشی کوردستان، پڕ وزە و تەوژم بەرەو ئامانج ئاراستە بکرێ.\nلەم پرۆسەیەدا، زۆر گرنگە کە دەرفەت بە تاقم و باندە ڕیفۆرمیستییەکان نەدرێ کە هەوڵ بدەن بە ئاماژەی داگیرکەری فارس، کەلێن و پێکناکۆکیی نێوان گەلی داگیرکراو و گەلی داگیرکەر کەم بکەنەوە.\nچوونکە هەر بزاڤێک لەسەر بنەمای کەلێن بنیات دەنرێ و کاتێ کەلێن نەمێنێ و یان کەمڕەنگ بێتەوە، بزاڤ لە گوڕ و تین دەکەوێ و لە دینامیزم، خاڵی دەبێتەوە.\nبەو هۆیەوە کە خەباتی گەلی کورد لە ڕۆژهەڵاتی کوردستان، خەباتێکی نەتەوەییە و لە قۆناغی ڕزگاریی نیشتیمانیدایە، ڕۆڵی کۆمەڵانی خەڵک لە بەشداری و بەهێزکردن و سەرخستی دا، ڕۆڵێکی یەکلایی کەرەوەیە و بەبێ بەشداریی بەرینی کۆمەڵانی خەڵک، هیچ پێشڤەچوونێک لەو پێوەندییەدا، بەدی نایەت.\nئەرکی کۆمەڵانی خەڵک لە بزاڤی ڕزگاریخوازانەی نەتەوەییدا، تەنیا نابێت لە چاوساغی کردنی هێزی پێشمەرگە و یارمەتیدانی ئەو هێزەدا بەرتەسک بکرێتەوە. بەڵکوو کۆمەڵانی خەڵکی کوردستان پێویستە لە نێو شار و گوندەکانی کوردستاندا، دەست بکەن بە پێکهێنانی ناوەندگەلی بەرخۆدان. ناوەندی بەرخۆدان، ناوەندێکی خەڵکییە کە لە کۆمەڵگا و بیاڤی گشتیدا لە بەرانبەر هێژموونیی داگیرکەری فارسدا دەوەستێتەوە و ڕێگا نادات، هێزی داگیرکەر بیاڤی گشتیی کۆمەڵگا داگیر بکات.\nناوەندگەلی بەرخۆدان، پێویستە لە نێو هەموو چین و توێژەکانی کومەڵگادا پەرەبستێنی و هاوکات پێکەوە لەبەرانبەر هێژموونیی داگیرکەری فارسدا ڕاوەستن.\nخەباتی هاوکاتی ناوەندەکانی بەرخودان دەبێتە هۆی ئەوەی کە داگیرکەر نەتوانێت، هێز و تواناکانی بۆ تێکشکاندنی ناوەندێکی بەرخۆدان چڕ بکاتەوە.\nناوەندەکانی بەرخۆدان، دەکرێ لەسەر بنەمای زمانی کوردی، ئەدەبی کوردی، هونەری کوردی، ژینگەپارێزی، مافی ژنان، مافی منداڵان، مافی کەمئەندامان، مافی جووتیاران و کرێکاران و مامۆستایان و سەندیکای جۆراوجۆردا خۆی ببینێتەوە.\nخەباتی ڕزگاریی نیشتیمانی بە بێ بوونی هێزێکی جەنگاوەری چاو کراوە و خەڵکێکی وشیار و شۆڕشگێڕ بەسەرکەوتن ناگات و خەباتی هاوکاتی هێزی پێشمەرگە لەشاخ و ناوەندەکانی بەرخۆدان لە شار و گوند، تەنیا ڕێگای تێپەڕاندنی قۆناخی ڕزگاریی نیشتیمانییە و پێوستە هەموو هاونیشتیمانییەکی کورد لەو خەباتە ڕەوایەدا بەشدار بێت و ئەرکی نیشتیمانیی خۆی لەو پێوەندییەدا بەجێ بگەیەنێ.


وتووێژ فارسی پێوه‌ندی کۆچی دوایی مامۆستا محه‌مه‌دی مه‌لا كه‌ریم نووسه‌ر، وه‌رگێڕ، توێژەر و رخنەگری ناوداری كورد\nبەداخ و کەسەرێکی گرانەوە ئاگادار بوم کە شەوی شەمەی رابردوو، ١١ی مانگی مارس، رووناکبیری پێشکەوتنخواز و نووسەر و تۆێژەر و زمانناس و وەرگێڕی ناوداری کورد مامۆستا محەمەدی مەلا کەریم، پاش نەخۆشیەکی درێژخایەن، لە شاری سلێمانی مالئاوایی لە ژیان کردوە.\nمامۆستا محه‌مه‌دی مه‌لا كه‌ریم له ١٤ی٨ی ١٩٣١ له ناوچه‌ی بیارە سەربە ناوچەی هەورامان له‌دایكبوو، كوڕی نووسەر و توێژەریی گه‌وره‌ی كورد مه‌لا عه‌بدولكه‌ریمی موده‌ڕیسه و لە کاتی ماڵئاوایی لە ژیان تەمەنی ٨٦ ساڵ بوو. مامۆستا محەمەد خوێندنی\nسەرەتایی لای باوکی فێر بوە و پاشان بۆ درێژەدان بە خوێندن دەچتە سلێمانی. هەر لەو سەردەمەدا تێکەڵ بە کاری سیاسی دەبێت و وەک کومونیست ێک (شیوعی)درێژە بە خەباتی سیاسی دەدات. له ساڵانی ١٩٥٣ دا به‌هۆی بەشداریی چالاکانە لە جوڵانه‌وه‌ی ئاشتی له‌لایه‌ن حكومه‌تی پاشایه‌تی ئه‌و سه‌رده‌مه‌وه ده‌ستگیركراوه.\nمامۆستا موحەمەد هەر لە هەڕەتی لاویدا دەست بە نووسین دەکات و لە ١٩٤٩واتا لە ١٨ ساڵیدا بەرهەمیی فێکریی خۆی لە بڵاوکراوەکانی "نەدا" و "ژین" بڵاودەکاتەوە.\nیه‌كه‌مین بەرهەمی وەک کتێب له ساڵی ١٩٥١ له بواری ره‌خنه‌دا نووسیووه و چه‌ندین كتێبی له بواره‌كانی، نه‌ته‌وه‌یی و سیاسی و شیعر و ئه‌ده‌ب و رەخنەدا چاپ و بڵاوکردوەتەوە. بێجگه له‌و بوارانە، هەروەها له بواری وه‌رگێران و لێكۆڵینه‌وه‌دا كاریكردووه و بۆ لێكۆڵینه‌وه و شیكردنه‌وه‌ی دیوانه‌كانی گه‌وره شاعیرانی كورد، لەگەل باوکی (مه‌لا عه‌بدولكه‌ریم موده‌ڕیس) كاریكردووه و جێگه‌ی ده‌ستیان له دیوانه‌كانی "نالی، سالم، كوردی، مه‌حوی"دا دیاره. هەروەها بەهۆی شارەزایی بە سەر زمانی کوردیی و توانا و روانگەی بەهێزی رخنەگرانە، پێشەکیی بۆ بەرهەمی زۆر نووسەر و شاعیری بەناوبانگی کورد نووسیوە کە بەرچاوترینی پێشەکیی بۆ کتێبی ناڵەی جودایی مامۆستا هێمنە. ئەو پێشەکییە بەڕاستی نرخاندن و هەڵسەنگاندنێکی ورد و واقعبینانە و هاوکات پرۆفشناڵی دەقێکی ئەدەبیە و زۆر بە وردی و دروست ناڵەی جودایی و مامۆستا هێمن و هەست و توانایی بەرزیی شێعریی هەڵسەنگاندوە.\nمامۆستا لە بواری سیاسیش دا وەک چالاکیەکانی دیکەی وردبین و پێشکەوتنخواز بوە و له‌ماوه‌ی ژیانیدا له‌سه‌ر هه‌ڵوێسته‌كانی چه‌ند جار ڕووبه‌ڕووی زیندان بووه‌ته‌وه و كتێبه‌كانی "جه‌نگاوه‌رێكی ڤێتنامی" و "لاوك و حه‌یران"ی له زینداندا نووسیون. بەگشتیی بەرهەمە فیکرییەکانی مامۆستا موحەمەدی مەلا کەریم له ڕێگه‌ی وتار لە بواری جیاواز لە رۆژنامەکانی سەردەمی خۆی و ڕه‌خنه‌ی ئه‌ده‌بی و لێكۆڵینه‌وه‌ی شیعری و دیبه‌یتی فیكری و ڕه‌خنه‌ییه‌وه میوانی هه‌مو ماڵێك بوە. یەکێک لە بەناوبانگترین وتارە رەخنەییەکانی ، زەنجیرە وتارێک بوو کەلە سەرەتای ٨٠ کانی سەدەی پێشوو له ڕۆژنامه‌ی هاوكاری بڵاوکرایەوە. ئەو وتارە وەڵامێک بوو بۆ مێژوو نووس دوکتور کەماڵ مەزهەر لەسەر هەڵوێستی نازم حێکمەت (شاعیری بەناوبانگی تورک) له‌سه‌ر مه‌سه‌له‌ی كورد. کە سەرنجام بوە دیبەتێک لە نێوان مامۆستا موحەمەدی مەلا کەریم و دوکتور کەمال دا کە لە چەند ژمارەی هاوکاری دا وەڵامی یەکیان دایەوە. جێگەی سەرنجە ئەو رەنجیرە وتارە پاشتر لە چوارچێوەی کتێبێکدا چاپ و بڵاوکرایەوە کە دەنگدانەوەیەکی یەکجار زۆری لەو سەردەمەدا هەبوو.\nکورتەی ژیان و بەرهەمی مامۆستا بۆ زانیاریی ئەو کەسانەی کە کەمتر ئەو بلیمەتەی دونیای ئەدەب و نووسینی کوردیان ناسیوە، لە خوارەوە دادەنرێ:\nوەک لە سەرەتادا ئیشارەی پێکرا محه‌مه‌دی مه‌لا عه‌بدولكه‌ریمی موده‌ریس رۆژی ١٤ی٨ی ١٩٣١ له شارۆچكه‌ی بیاره له بنه‌ماڵه‌یەکی رۆشنبیر له‌دایكبووه و له‌گه‌ڵ مه‌لا عه‌بدولكه‌ریمی موده‌ریس (باوكی) خزمه‌تێكی زۆریان به ئه‌ده‌ب و زمان و بواری رۆژنامه‌وانی كوردی كردووه.\nئەو دوو بلێمەتە چه‌ندین لێكۆڵینه‌وه و ساغكردنه‌وه‌یان له‌سه‌ر ئه‌ده‌بی كلاسیك به تایبه‌تی دیوانی شاعیرانی كورد ئەنجامداوە .\nمامۆستا محه‌مه‌دی مه‌لا كه‌ریم سەرەرای زاڵ بوون بە سەر زمانی کوردی لە بوارەکانی نووسین و ڕێزمانی‌دا، شاره‌زای زاراوەی هه‌ورامی و زمانه‌كانی عه‌ره‌بی و فارسی بووه و وەک باسکرا له‌گه‌ڵ مه‌لا عه‌بدولكه‌ریمی موده‌ریسی باوكی زۆربه‌ی دیوانی شاعیرانی شیعری كلاسیكیان ساغ كردۆته‌وه و پێانداچوونه‌تەوە. مامۆستا هەروەها له دارشتنه‌وه‌ی شیعره‌كانی مه‌وله‌وی و پێداچوونه‌وه به دیوانی شیرین و خوسره‌وه‌ی خانای قوبادی دەوری گرنگی هەبوە.\nدەیان وتار و لێكۆڵینه‌وه‌ی ئه‌ده‌بی و رۆشنبیری به زمانه‌كانی كوردی و عه‌ره‌بی له رۆژنامه و گۆڤاره ناوداره‌كانی كوردستان و عیراق بڵاوكردۆته‌وه.\nبە گشتی مامۆستا موحەمەدی مەلا کەریم خاوەن فێکری سوسیالیستی و باوەرمەند بە دادپەرەریی کۆمەڵایەتی بوە و هەمیشە خۆی لە بەرەی پێشکەوتنخوایدا پێناسە کردوە. من خۆم سەرەتای ساڵانی ٨٠کانی زایینی سەدەی پێشوو کە خەریکی خۆفێرکردنی زمانی ئەدەبیی کوردی و رێزمانی کوردی و پەروەردەکردنی خۆم بووم، لە بەرهەمەکانی "کۆڕی زانیاریی کورد" کە مامۆستا موحەمەد، یەکێک لە ئەندامە کاراکانی بوو،هەروەها لە نووسینەکانی مامۆستا کەڵکی زۆرم وەرگرتوە و لێیان فیر بوم. بۆیە بە خۆم ئیجازە دەدەم بە یەکێک لە مامۆستایانی راهێنانی خۆم لە بواری زمانی کوردیی بزانم ، و کۆچی دوایی خەسارێکی گەورە بۆ نەتەوەی کورد و هەموو ئەو بوارانە کە مامۆستا لێیان شارەزا و چالاک بوو بزانم. لە کۆتاییدا بە بۆنی کۆچی دوایی مامۆستا حەمەی مەلا کەریمەوە، سەرخۆشی لە بنەماڵە و هەموو خزم و کەسوکار و کۆمەڵگەی ئەدەبی و سیاسیی کوردەواری دەکەم و خۆم لە کۆستەدا بە خەفەت بار و داخدار دەزانم.\nیادی مامۆستا حەمەی مەلا کەریم بەرز و رێگای پڕ لە شانازیی بەردەوام.\nتێبینی: بۆ هێندێک لە زانیارییەکانی ئەم دەقە لە ئینتێرنێت کەڵک وەرگیراوە.


ئەمڕۆ لەسەر شەقامی ژمارەیەک لە شارەکانی عێراقدا تادێت خوێنی زیاتر دەڕژێت و خەڵکی زیاتر دەکوژرێت. عێراق بەرەو ئەوە دەڕوات ببێتە گۆمێکی تری خوێن. کێشەکانی ئەم وڵاتە تا دێت گەورەتر و قووڵتر دەبێتەوە، تا دێت دەرەنجامە وێرانکەرەکانی ساڵانێکی درێژی خراپ بەکارھێنانی دەسەڵات و داھات و ھێز لە وڵاتەکەدا بەرجەستەتر دەبێت. تا دێت وڵاتەکە زیاتر و زیاتر باجی دروستبوونی نوخبەیەکی سیاسیی و ئابووریی تەواو گەندەڵ و دز و مافیایی ئەدات، نوخبەیەک لە دەرەوەی لانی ھەرەکەمی بەرپرسیارێتی سیاسیی و ئەخلاقیی و مێژووییدا، نوخبەیەک وڵاتەکە وەک قاسەیەکی گەورە ئەبینن بۆ دزین. ئەوانەی ئەمڕۆکە حوکمی ئەو وڵاتە دەکەن ھەموو ماناکانی وڵاتبوون و دەوڵەتبوون و نەتەوەبوونیان لەو وڵاتە و لە خەڵکەکەی سەندۆتەوە. عێراقی ئەمڕۆکە ھەرچییەک بێت ”دەوڵەتی نەتەوە“ نییە، دەوڵەتێک نییە حوکمی نەتەوە یان میلەتێک بکات بەناوی ”نەتەوە“ یان ”میلەتی عێراق“ەوە، یان نەتەوە و میلەتێک بێت دەوڵەتێکی ھەبێت بەناوی ”دەوڵەتی عێراق“ەوە. ئەوەی ھەیە و لە عێراقدا ئامادەیە نە دەوڵەتە و نە نەتەوە.\nلە عێراقدا دەوڵەت بوونی نییە چونکە یەکێک لە مەرجە ھەرە سەرەتاییەکانی بوونی دەوڵەت ”مۆنۆپۆڵکردنی بەکارھێنانی توندوتیژیی“ە. ئەمڕۆ لە عێراقدا تەنھا دەوڵەت خاوەنی ھێزی سەربازیی نییە کە ماف و توانای بەکارھێنانی توندوتیژیی شەرعی ھەبێت، بەڵکو چەندان ھێزی میلیشیایی گەورەو بچووک، بە ئینتیمای دینیی و تائیفیی و ئەتنیی و ئیقلیمی جیاوازەوە ھەن و کاردەکەن. خاوەن چەک و جبەخانەی گەورەن و لەم سەری وڵاتەکەوە بۆ ئەو سەری وڵاتەکە، بە ھەرێمی کوردستانەوە، تەڕاتێن دەکەن. ھەم زۆرێک لە پارتە سیاسییەکان میلیشیای خۆیان ھەیە، ھەم ھێزە دینییەکان و ھەم ھەندێک کەسایەتی تایبەتی نوخبە حوکمڕانەکە. ئەمەش وادەکات ئەو مەرجە سادەیەی کە دەوڵەتێک دەکات بە دەوڵەت لە عێراقدا بوونی نییە. لەمەش بترازێت دەوڵەتی عێراقیی دەسەڵاتی بەسەر ئەو زەمینە جوگرافییەدا ناشکێت کە زەمینی ئەوە و بە ھیچ شێوەیەک توانای پاراستنی سنوورەکانی وڵاتەکەی نییە. نەک ھەر ئەمە، بەڵکو ناوچە سەوزەکەی بەغداد، کە سێنتەری حکومەت و حوکمڕانانی وڵاتەکەیە، تەواو لە سەرجەمی وڵاتەکە دابڕاوە و ھێزی تایبەت و سوپای تایبەت لە خەڵکی وڵاتەکە دەیپارێزن.\nلەھەموو عێراقدا یەک پارتی سیاسیی بوونی نییە کە عێراقیی بێت و لە ھەموو ناوچەکانی ئەو وڵاتەد ئامادەبێت، بزوتنەوەیەک نییە بەشە جیاوازەکانی ئەو وڵاتە بەیەکەوە گرێبدات. ئەوەی ڕووئەدات توڕەبوونی خەڵکێکی ھەژارکراو و نائومێدکراوە\nعێراق نەتەوەش نییە چونکە ھاوبەشێکی سیاسیی و کۆمەڵایەتیی، ھاوبەشێکی فەرھەنگیی و ڕەمزیی، لانی ھەرە کەمی ھەستی ھاوڵاتیبوون و ھاونیشتیمانبوون بەو خەڵکە نابەخشێت کە لەو وڵاتەدا بەیەکەوە دەژین. فۆرمە سەرەکیی و بنەڕەتییەکنی شوناس لە وڵاتەکەدا فۆرمی تائیفیی و دینیی، ئەتنیی و ناوچەیین، ئینجا فۆرمی خێڵەکیی و عەشایەریی و خێزانین.\nدانیشتوانی وڵاتەکە ھاوبەشێکی واقیعیی و ڕەمزیی بەیەکەوە کۆیان ناکاتەوە و بەشێکی بەرچاویان بەسەر شوناسیی ناکۆک و ناحەزانەدا دابەشبوون. تەنانەت توڕەبوون و بەرگریکردن و بەگژاچوونەوەشیان بۆ دۆخە ناھەموارەکەی ناو عێراق بەیەکەوە کۆیانناکاتەوە و لەمەشدا ھەم پارچەپارچە و دابەشن. کاتێک خەڵکی کوردستان لە ١٧ شوباتدا ناڕەزاییان دەردەبڕیی، خەڵکی شارەکانی تری عێراق تەماشاکەرێکی سلبی بوون، ئێستاش کە لە شارە شیعییەکانی عێراقدا خۆپیشاندان ڕووئەدات، خەڵکی کوردستان و خەڵکی بەشێکی زۆری شارە سوونییەکان تەماشاکەرن. کە چەند ساڵێک بەر لە ئێستاش سونەکانی عێراق لەسەر شەقامەکان بوون نە خەڵکی کوردستان و نە شارە شیعییەکان بێکردە و پەرچەکردار بوون. لەڕاستیدا دابەشبوونەکان زۆر فراوانتر و قووڵترن لەوەی تەنھا دابەشبوونبێت لەنێوان کورد و سونە و شیعەدا، بەڵکو لەناو ھە یەکێک لەو سێ لایەنەشدا چەندەھا دابەشبوونی دوژمنانەی ناوەکی تر ھەیە، کە ڕێ لە لانی ھەرە کەمی کۆگیریی و کاری پێکەوەیی دەگرێت.\nئەوەی ئەمڕۆ لە بەغدا و شارە شیعییەکاندا ڕووئەدات، بەشێک نییە لە بزوتنەوەیەکی سەرتاسەریی، تا ئەم ساتەش سنووری ناکۆکیی و جەنگی ناوەکیی شیعەکانی لەگەڵ یەکدا تێنەپەڕندوە\nتاقە کۆگیریی و ھاوچارەنووسیەک ئەمڕۆکە لە عێراقدا بوونی ھەبێت و ئامادەبێت، کۆگیریی و ھاوچەنووسی نوخبە سیاسیی و ئابوورییە حوکمڕان و گەندەڵەکەی ئەو وڵاتەیە، بە ھەرێمی کوردستانەوە. ئەوەی ئەم نوخبە حوکمڕانە کۆدەکاتەوە، ئەوەی دەیانکات بە پشت و پەنای یەکتری، ئەوەی وەک برای یەکتریان لێدەکات، بوونی پرۆژەیەکی سیاسیی ھاوبەش بۆ وڵاتەکە نییە، بوونی خەونێکی سیاسیی و کۆمەڵایەتیی نییە بۆ ھەموو وڵاتەکە، بەڵکو ھاوبەشییە لە گەندەڵیی و دزیی و تاوانکارییدا. نوخبەی حوکمڕان لە وڵاتەکەدا، لە بەسرەوە بۆ زاخۆ و لە فاوەوە بۆ ھەڵبەجە، گەندەڵیی وەک برا لەسەر خوانی نەوت و غازی دزراوی وڵاتەکە کۆیاندەکاتەوە.\nئەوەی ئەمڕۆ لە بەغدا و شارە شیعییەکاندا ڕووئەدات، بەشێک نییە لە بزوتنەوەیەکی سەرتاسەریی، تا ئەم ساتەش سنووری ناکۆکیی و جەنگی ناوەکیی شیعەکانی لەگەڵ یەکدا تێنەپەڕندوە. لەھەموو عێراقدا یەک پارتی سیاسیی بوونی نییە کە عێراقیی بێت و لە ھەموو ناوچەکانی ئەو وڵاتەد ئامادەبێت، بزوتنەوەیەک نییە بەشە جیاوازەکانی ئەو وڵاتە بەیەکەوە گرێبدات. ئەوەی ڕووئەدات توڕەبوونی خەڵکێکی ھەژارکراو و نائومێدکراوە کە ئاسۆیەکی بۆ کاری پێکەوەیی لەگەڵ بەشەکانی تری عێراقدا پێ نییە. ئەوەی ڕووئەدات ئەوەیە ھەندێک دەکوژرێن و ھەندێکی تریش، ھەمووان نا، خەمبارانە تەماشا دەکەن.


لە پاپ ئایدل هەتا کورد ئایدل !؟؟ برایم فەڕشی – Giareng\nلە 5 حوزەیران , 2017\nوشەی”Idol” بە مانا گشتییەکەی بەو کەسانە دەگوترێ کە وێنەیەکی دوور لە چاوەڕوانی لە خۆیان دەنوێنن. هەر بەو مانایە، مامەڵە لە گەڵ ئەو کەسانە دەکرێ کە لە بەرنامەی “سوپر ستار” و موزیک ئایدل دەردەکەون. نوواندنی ئەم وێنە لە خۆ، یانی تێپەڕبوون لە سنووری تواناکانی ژیانی ئاسایی. پێوانی ئەم ڕێگایە و بڕینی ئەم پرۆسەیە، تەنیا بەوە نابڕێتەوە چەند کەسی ژووریی وهەزاران بینەر ڕازی بکرێن! ئەو کەسانە تا ئەو ئاستە دەبێ هەڵکێشێندرێن کە شیاوی دەرکەوتن لە بەرنامەیەک بن کە خەرجی میلیۆنی تێدا دەکرێ! هەر ئەمە گرفت بۆ بەشداربووان ساز دەکات. ئاسایی بوونەوەی ژیان دوای تێپەڕبوونی ئەم پرۆسەیە، گرفتی نوێ بۆ کەسەکان دەخوڵقینێ!


ئەمریکا لێکۆڵینەوە لە ئاغازادەکانى ئێران دەکات | AvaToday\nئەمریکا لێکۆڵینەوە لە ئاغازادەکانى ئێران دەکات\nپەمپئۆ سەبارەت بە بوونی منداڵانی دەسەڵاتدارانی ئێران لە ئەمریکا دەڵێ: دەسەڵاتدارانی کۆماری ئیسلامی سامانی خەڵکی وڵاتەکەیان دەدزن و بنەماڵەکانیان بۆ ژیانی باشتر دەنێرن بۆ ئەمریکا.\nشەوی شەممە بە کاتی ئەمریکا، ژمارەی فارسی تویتێری وەزارەتی دەرەوەی ئەمریکا ویدیۆیەکی بڵاو کردەوە کە تێیدا بەکارهێنەرانی تۆڕە کۆمەڵایەتییەکان لە وەزیری دەرەوەی ئەمریکایان پرسیوە بۆچی ئەمریکا سەبارەت بە منداڵان و بنەماڵەی دەسەڵاتدارانی ئێران لە ئەمریکا هیچ کارێک ناکات؟ پەمپئۆ لە وڵامدا گووتبووی: ئەوە پرسیارێکی باشە، سەبارەت بەو پرسیارەکەتان بڕێک بیر بکەنەوە. هەر ئەو کەسانەی خەریکی لەنێو بردنی ژیانی خەڵکی ئێرانن منداڵەکانیان دەنێرن بۆ ئەمریکا ئەویش بە هۆی ئەوەی ئەوان دەوڵەمەندن. دەسەڵاتدارانی ئێران سامانی خەڵکی ئێرانیان دزیوە و بە پوڵی خەڵک منداڵەکانیان دەنێرن بۆ دەرەوەی وڵات.\nلە درێژەی قسەکانیدا گوتویەتی: بەرپرسانی کۆماری ئیسلامی پوڵی خەڵکی وڵاتەکەیان وەردەگرن و منداڵەکانی خۆیانی پێدەنێرن بۆ دەرەوە بۆ ئەوەی دەرس بخوێنن، شت بکڕن و لە ئازادییەکانی ئەمریکا کەڵک وەرگرن. ئەوان دەزانن ئیدی وڵاتەکەیان بە پێی پێویست بۆ ئەوان باش نییە. دەسەڵاتدارانی ئێران دەڵێن وڵات بۆ خەڵک باشە بەڵام بۆ بنەماڵەکانی خۆیان نا.\nپەمپئۆ سەبارەت بە هەڵوێستی ئەمریکا گووتی: ئێمە خەریکی لێکۆڵینەوەین و ئەو پرسە بۆ ئێمەش جێگەی نیگەرانییە. وەزیری دەرەوەی ئەمریکا لە درێژەدا گووتی: ئێمە سەبارەت بە ڕێکارەکانمان بۆ بەرەوپێش چوون وئەوەی کە خەڵکی ئێران بتوانن لە وڵاتی خۆیان ژیانێکی خۆشیان هەبێ و پێویست نەبێ بۆ گەیشتن بە ئازادی و خۆشگوزەرانی ڕوو لە ئەمریکا بکەن گەشبینین.\nلەو ڤیدیۆیەدا لە کاتی قسەکردنی وەزیری دەرەوەی ئەمریکا، چەند دیمەنێک لە دەسەڵاتدارانی کۆماری ئیسلامی، نوێنەرانی پەرلەمان، محەمەد جەواد زەریف و هەروەها منداڵەکانی دیکەی ڕژیمی ئێران بە ئۆتۆمبێلى گرانبەها لە دەرەوەی وڵات نیشان دەدرا. لە تویتەکەدا کەڵک لە هەشتەگی "ڕژیمی فێڵباز" بۆ کۆماری ئیسلامی وەرگیراوە. پێشتر وەزیری دەرەوەی ئەمریکا کەڵکی لە هەشتەگی ٤٠ ساڵ ناکامی و دۆڕان بۆ کۆماری ئیسلامی وەرگرتبوو.\nوەڵامی دوو مانگ پێشی برایان هوک\nپێشتر و لە سەرماوەزی ڕابڕدوودا برایان هۆک، نوێنەری کاروباری ئێران لە وەزارەتی دەرەوەی ئەمریکا لە وەڵام بۆ داخوازییە یەک لە دوای یەکەکانی هەڵوەشانەوەی ویزای ئەمریکا بۆ بنەماڵەی دەسەڵاتدارانی کۆماری ئیسلامی گووتبووی خەریکین کار لەسەر ئەو پرسە دەکەین. هۆک کە وەڵامی پرسیاری بەردەنگی تۆڕە فارسییەکانی وەزارەتی دەرەوەی ئەمریکا دەداوە بە ئاماژەدان بە ڕێژەی زۆری داخوازییەکان گووتی ناتوانێ سەبارەت بە دۆسیەی ئەو کەسانە وردەکاری زۆرتر بدات بەڵام جەختی لەوە کردەوە ئێمە هەموو بژاردەکانمان بۆ گوشار خستنە سەر ڕژیمی گەندەڵی کۆماری ئیسلامی لەبەر دەستە و کەڵکیان لێوەردەگرین.\nئەو دەسەڵاتدارە باڵایەی وەزارەتی دەرەوەی ئەمریکا بوونی منداڵانی دەسەڵاتدارانی ئێرانی لەو وڵاتە بە نیشانەی ڕیاکاڕی کۆماری ئیسلامی زانی.


گۆڤاری زانستیی نەیچێر بڕیاری داوە کە لەمەوبەدوا وتووێژی نێوان نووسەری وتارەکان و داوەرەکانی وتارەکان بڵاو بکاتەوە. | ڕێکخراوەی زانستی فەرهەنگیی هۆژان\nڕێبەندان 18, 2719 Hojan زانیاری, هەواڵ و زانیاری 0\nزۆربەی گۆڤارە زانستییەکانی دنیا، کاتێک وتارێکیان بەدەست دەگات، دەینێرن بۆ چەند داوەری زانستی بە مەبەستی ھەڵەگریی زانستیی وتارەکان. بۆ ئاوەڵا ھێشتنەوەی دەستی داوەرەکان لە ڕەخنەی دروستی زانستی بەبێ لەبەرچاوگرتنی پێگەی نووسەر و دڵنیایی لە دروست بەڕێوەچوونی ھەڵەگریی زانستیی وتارەکان، داوەرەکان ناوەکانیان شاراوە دەمێنێتەوە. پڕۆسەی داوەری بریتییە لە وتووێژێکی زانستیانە لە نێوان نووسەرەکان و داوەرەکان. ئەگەر لە کۆتاییدا نووسەران بتوانن گرینگی و دروستیی نووسراوەکەیان بە داوەرەکان بسەلمێنن، ئەوە وتارەکە لەچاپ دەدرێت.\nبەڵام وتووێژی زانستی نێوان داوەران و نووسەران لەچاپ نادرێت. لە حاڵێکدا ئەم وتووێژە ھەڵگری زانیارییەکی گرینگ و بەسوودە بۆ توێژەران.\nکێشەیەکی تر کە ھەیە ئەوەیە کە لەوانەیە بەھۆی شاراوەبوونی ناوی داوەر و بڵاونەبوونەوەی وتووێژە زانستییەکە، داوەرەکە لەڕادەبەدەر دەستی ئاوەڵا بێت و ھەندێک داواکاری لە سەروو بەرپرسایەتییەکەی بکات و نووسەر بخاتە ژێر گوشارەوە.\nھەربۆیە گۆڤاری زانستیی نەیچێر، بۆ ڕوونکاریی زیاتری پڕۆسەی داوەریی وتارەکان، بڕیاری داوە لەمەبەدوا ئەم وتووێژە زانستییە، بە ویستی نووسەر، بڵاو بکاتەوە.\nجێی ئاماژەیە کە لە گۆڤاری زانستیی ھۆژیندا، وتارەکان، دوای وەرگرتنیان لە نووسەرەوە، لە پڕۆسەیەکی ڕوون و کراوە داوەری دەکرێن.\nجیاوازیی نێوان پێکەنینی ڕاستەقینه و پێکەنینی درۆیین\nجیاوازیی نێوان پێکەنینی ڕاستەقینه و پێکەنینی درۆیین کاتێک لەگەڵ هاوڕێیەکت دادەنیشن و قسەی خۆش دەکەن…


فەڕەنسا دەڵێت لەگەڵ ئەڵمانیا و بەڕیتانیادا گفتوگۆ دەکات سەبارەت بە پێکهێنانی ئەركێکی چاودێری لە کەنداو\nی مانگی حه‌وت ٢٤, ٢٠١٩\nوەزیری دەرەوەی فەڕەنسا ژان ئیڤ لۆدغیان وتی وڵاتەکەی لەگەڵ ئەوروپادا قسە دەکات بۆ باشکردنی ئاسایشی دەریایی لە کەنداو، بەڵام لێدوانەکانی لۆدغیان نەگەیشتە ئەو ئاستەی پشتیوانی لە داواکەی بەڕیتانیا بکات بۆ پێکهێنانی هێزێکی دەریایی بۆ دەستەبەرکردنی ئاسایشی هاتوچۆی دەریایی لە ناوچەکەدا.\nلۆدغیان لەبەردەم ئەندامانی پەرلەماندا وتی هێورکردنەوەی گرژییەکان پێویستە، ئەمەش چەند ڕۆژێک دوای ئەوەی ئێران دەستی گرت بەسەر کەشتیەکی بەڕیتانیادا لە تەنگەی هورموز، لەندەنیش ئەم کارە بە " چەتەی نێودەوڵەتی " ناودێر دەکات.\nوتی " لەبەرئەوە ئێمە کاردەکەین بۆ دامەزراندنی دەستپێشخەرییەکی ئەوروپیی لەگەڵ بەڕیتانیا و ئەڵمانیادا، ئەمەش بەمەبەستی هەبوونی ئەرکێکی چاودێری ئاسایشی دەریایی لە کەنداو."\nلە نۆی مانگی حەوتدا ئەمەریکا داوای کرد هەوڵەکان چڕتربکرێنەوە بۆ توندکردنەوەی ئاسایشی ئاوە ستراتیژییەکانی بەردەم ئێران و یەمەن، ئەمەریکا ئێران و بریکارەکانی تۆمەتبار دەکات بە تۆمەتی هێرشکردنە سەر کەشتیە نەوت هەڵگرەکان لەو ناوچەیەدا، ئێرانیش ئەوە ڕەت دەکاتەوە.\nلۆدغیان وتی " ئەوە پێچەوانەی سیاسەتی ئەمەریکایە کە توندترین فشاری خستۆتە سەر ئێران تاوەکو تاران پاشگەزبێتەوە لە کۆمەڵێک ئامانج کە هەیەتی."\nوتیشی " لەم بابەتەدا دەبێت فراوانتر بڕۆین و بیر لە بەرنامەیەکی هاوبەش بکەینەوە لە کەنداو."


قاسملوو‌و رێبەریی ستراتێژی\nسێ شەممە, 10. 6. 2014\tمەجید حەقی ـ فینلاند\nگۆڕانی کۆمەڵگا جیاواز لە گۆڕانی حیزبەکان‌و تەنانەت دەوڵەت نیە. لە کەس شاراوە نیە کە سەرکەوتنی حیزبەکان‌و گەشەسەندنی رێکخراوەیی، پێشکەوتنی میدیایی‌و پێوەندیە کۆمەڵایەتیەکانیان شوێندانەرە لە سەر ئاستی هەستی بڕوابەخۆبوونی کۆمەڵگای کوردستان‌و پێشکەوتنی کۆمەڵایتی – سیاسی‌و ئابووریی نیشتیمانی.\nبە لەبەرچاو گرتنی ئاسەواری خراپی ناسیۆنالیزمی کۆنباو نەریتی دەیەکانی پەنجای زایینی لە کوردستان‌و سێکتاریزم‌و تەکرەوی حیزبەکانی چەپی ئێران بە سەر رەوتی گەشە سەندنی بزاڤی نەتەوایەتی کورد لە رۆژهەڵاتی کوردستاندا قاسملوو لە ساڵەکانی سەرەتای رێبەری خۆیدا لانی کەم دوو دیاردەی گرنگی بۆ حیزبی دێموکراتی کوردستانی ئێرانەوە وەدی هێنا کە ئاسەواری ئەو ئەمرۆش لە سەر حیزبی دێموکراتی کوردستانی ئێران دەبیندرێت‌و لە زۆر بوارەوە ئەو حیزبە سەرەرای کەموکۆریەکانی بەسەردا سەپاو بەهۆی ژینگەی سیاسی ئێستای کوردستان‌و ئێران هەروەها تەنگەژەی رێبەری (بحران رهبری) لە ناو بزاڤی کورد بە گشتی‌و لەناو حیزبی دێموکراتدا بەتایبەتی – لە پارت‌و رێکخراوەکانی دیکەی کوردستان جیا دەکاتەوە. قاسملوو وەک یەکەم هەنگاو حیزبی دێموکراتی بەرەو سەربەخۆیی سیاسی‌و رێکخراوەیی رێبەری کرد‌و بەوە فەلسەفەی باوەر بە خۆبوون. سەربەخۆیی مرۆڤ وەک تاک‌و وەک بەشێک لە کۆمەڵگا کە پێوەندیەکانی لە گەڵ جیهانی دەرەوە لە سەر بنەمای بەرژەوەندی باڵای نەتەوایەتی‌و لە چوارچێوەی بناغە ئەخڵاقیەکانی رەوشتی سیاسی‌و رێزگرتن لە کەڕامەتی مرۆڤ‌و بەها مرۆڤانیەکان بوو. هەنگاوی دیکەی قاسملوو لە کۆنگرەی شەشەمی حدکا دا وەڵام دانەوە بەو پرسیارە بوو: کە گەر بێت‌و مافی دیاری کردنی چارەنووس کە ئەوکات لە دروشمی "خودموختاری"دا خۆی دەنواند جێبەجێ کرا، ئەرک‌و رەساڵەتی حیزب چی دەبێت‌و چۆن کۆمەڵگا بەرەو سەر مەنزڵی بەختەوەری‌و پێشکەوتن رێبەری بکات. هەڵبژاردنی سۆسیالیزمی دێموکراتیک وەک ئامانجی دوارۆژی حیزب نە تەنیا دیاری کردنی ستراتێژی درێژخایەنی ئەو حیزبە بوو، بەڵکوو دیاری کردنی ئەرکێکی ئەمرۆییش بوو بۆ ئەوەی خەباتی نەتەوایەتی لە کوردستان تەنیا یەک رەهەندی ناسیۆنالیستی نەبێت‌و پرسە جڤاکی‌و کۆمەڵایەتیەکانیش وەک پرسی ژنان‌و نەریتە کۆنباوەکانی کوردستان هاوشانی خەبات بۆ رزگاری نەتەوە بەرەو پێش ببردرێت. هەرچەند بەداخەوە ئەو رەهەندە لە خەباتە دوای تیرۆری قاسملوو‌و شەرەفکەندی پەراوێز خراوە. هەوڵی قاسملوو ئەوە نەبوو پێوەندیە کۆن باوەکان بپارێزێت‌و کۆمەڵگا وەک خۆی بمێنێت‌و رەوشی "مەوجوود" ببێتە بنەمای پێوەندیەکانی ناو خۆی حیزبی. بۆ ئەوەی حیزب بتوانێت کوردستانی بێت‌و ئەندامانی حیزب کوردستانی بیر بکەنەوە، یەکێک لە بزاڤە هەرە گرنگەکانی قاسملوو هەولدان بۆ خاشەبەڕ کردنی دیاردەی نێپۆتیزم (خزمگەرایی‌و ناوچەگەرایی) لە ناو حدکا دا بوو دیاردەیەک کە لە ساڵانی رێبەری ئەودا بەرە بەرە جێی خۆی دەدایە، شایستە سالاری‌و رێبەریی تواناییەکان - هەر بەداخەوە دوای شەهید بوونی، حیزبی دێموکرات راست بە نەخۆشی نیپۆتیزم بەچۆکدا هات‌و هەلی گەشە سەندنی لێی ئەستێندرایەوە.\nهەموو ئەو دامودەزگایانەی کە لە سەردەمی دکتۆر قاسملوودا لە ناو حدکا دا دەمەزران، بۆ وەڵامدانەوە بە پرسیارگەلێکی درێژخایەن‌و پەروەردەی کادر‌و شارەزا بۆ بوارە جۆراوجۆرەکانی پێوەندیدار بە ژیانی رێکخراوەیی‌و ئیداری حیزب‌و کۆمەڵگا بوو. نزیک بوونەوەی قاسملوو بۆ پرسەکان نزیکبوونەوەیەکی ستراتێژیک بوو‌و مێتۆدی رێبەری ئەو "رێبەریی ستراتێژی" بوو. بە خوێندنەوەیەکی خێرای کورتە باسێک لە سەر سۆسیالیزم، دەتوانین بەو ئاکامە بگەین کە لە روانگە قاسملوودا کاری رێکخراوەیی‌و حیزبی سیاسی گەشە کردنی ستراتێژیە (crafting strategy). ستراتێژی بریتیە لە پلانێکە بۆ داهاتوو کە هێزی خۆی لە ئەزموونەکانی رابردوو‌و خەونەکانی داهاتوو وەردەگرێت. ستراتێژی پلانێکە، کە ئامانجە سەرەکیەکانی رێکخراو‌و جۆری هەڵسوکەوتی سیاسی‌و رێکخراوەیی پێکەوە گرێ دەدات. ستراتێژیەک کە بە جوانی دامەزرابێت دەتوانێت ببێتە هۆی پێکهێنانی هەلی پێشکەوتن‌و گەشە سەندنی رێکخراو‌و توانایی رێکخراو بۆ بەرەورووبوونەوە لە گەڵ لێگەر‌و چالشەکان بەرز دەکاتەوە.\nدەڵێن بۆ ئەوەی پێشبینی داهاتوو بکەیت، پلانی بۆ برێژە. بەو پێیە لە ماوەی ژیانی خۆیدا وەک رێبەرێک، قاسملوو کۆمەڵێک پرسیاری گرنگی ستراتێژیک هێنایە ناو بزاڤی نەتەوایەتی کورد، کە وەڵامدانەوەی بەوان کورت‌و کورمانجی گرینگترین ئەرکەکانی رێبەرایەتی حیزبی دێموکراتن:\n1. دیاری کردنی ئاسۆی بزووتنەوە‌و حدکا لە رۆژهەڵاتی کوردستان‌و بە پێی ئەو دیاری کردنی ئامانجەکانی دوور‌و نزیکی حیزب‌و شی کردنەوەی ئەرکەکانی ئەمرۆی بزاڤ؟\n2. پێشبینی گۆرانکاریەکانی ژینگەی چالاکی حیزب: چاوەروانیەکان لە داهاتوو‌و سیناویۆکانی ژینگەی ژیانی سیاسی\n3. هێلەگشتیەکانی پێوەندیدار بە ستراتێژی‌و ئامانجی داهاتووی حیزبی دێموکرات. بەو واتایە کە ئامانجە درێژخایەنەکانی حیزب کە رێکخراو بۆ خۆی دەروەست بکات.\n4. دیاری کردنی بەرنامەکانی کورتخایەنی گەشە سەندنی رێکخراوەیی‌و سیاسی حیزب. داڕشتنی پلانی ئۆپێراتیڤ بە پێی رەوشی ئەمرۆ‌و پێشبینی ئاڵترناویتەکانی چالاکی بۆ داهاتوو‌و بەرنامەرێژیان\n5. گۆڕانی جۆری چالاکی‌و هەلسوکەوتی حیزبی‌و گونجانی چالاکی حیزب لە گەل ستراتێژی‌و ئامانجە درێژخایەنەکان‌و لەبەرچاوگرتنی پێویستی نەوە جۆراوجۆرەکان.\nوەک دوا قسە ئامانجی قاسملوو پێکهێنان‌و داڕشتنی ستراتێژیەک بوو، کە لەودا شێوەی کار‌و سیناریۆکانی ناوچەیی‌و ئامانجی دواڕۆژ پێکەوە هاوگونج بن‌و هەلومەرجی نەوەکانی بەشدار لە خەبات لە بەرچاو بگیرێت‌و بەشداریان بدات لە رەوتی بڕیارداندا.\nجاری خوێندراوه: 1595